Tanjug 5. decembra 2021. 06:54\nZAGREB – U Zagrebu je u subotu održan novi skup protiv kovid potvrda, na kome se okupilo nekoliko stotina građana, a deo njih je kasnije otišao ispred zgrade suda da pruži podršku vođama antivakserskih protesta.\nNekoliko desetina demonstranata nakon protesta na Trgu Francuske Republike, došlo je pred zgradu Županijskog suda u Zagrebu kako bi podržali uhapšene Marka Franciškovića i Natka Kovačevića, prenosi Hina.\nSud je juče odredio istražni zatvor Marku Franciškovicu osumnjicenom za javno podsticanje na terorizam, dok je drugi okrivljeni Natko Kovacević pušten da se brani sa slobode, uz mere opreza.\nDržavno tužilaštvo je ranije za ovu dvojicu zatražilo istražni zatvor nakon što je protiv njih pokrenulo istragu zbog javnog podsticanja na terorizam tokom protesta zbog kovid potvrda.\nFranciškovicu je istražni zatvor određen zbog opasnosti od ponavljanja dela, dok će Kovačević, koji je pušten na slobodu, morati da se svake nedelje javlja u policijsku stanicu.\nTužilaštvo sumnjiči Franciškovića i Kovačevića da su tokom novembra 2021., istupali na neprijavljenim javnim protestima održanim zbog protivljenja odlukama Nacionalnog štaba Civilne zaštite uvedenim radi suzbijanja pandemije kovid-19 i objavljivali snimke tih i drugih nastupa, kao i da su putem javno dostupnih internetskih platformi pozivali građane iz svih delova Hrvatske i inostranstva da dođu u Zagreb i da se okupljaju i po drugim gradovima.\nNjima se na teret stavlja i da su pozivali građane na napade telesnog integriteta drugih osoba, članova vlade i poslanika u Hrvatskom saboru, pozivali na zauzimanje Hrvatske radio-televizije, drugih javnih objekata i infrastrukture i na nasilne metode borbe protiv legalnih institucija, nasilnu promenu poretka i smenu legalno izabrane vlasti, navodi Hina.\nMilošević: Ova godina je godina obnove Zagreba i Banije\nEksplozija i pozar ispred pumpe u Nemackoj, stradale 2 osobe\nSudan: Snage bezbednosti pucale na demonstrante, tri žrtve\nSnažan zemljotres jačine 5,6 stepeni u pograničnom regionu…\nLajenova otkazala sastanke, njen vozač pozitivan na koronu


Tehnološki gigant na putu da dostigne vrednost britanskog BDP-a - 10.12.2021, Sputnik Srbija\nTehnološki gigant na putu da dostigne vrednost britanskog BDP-a\nAmerička kompanija Epl je na korak da prva u svetu dostigne tržišnu vrednost od 3.000 milijardi, čime bi taj tehnološki div postao vredniji od nemačkog tržišta... 10.12.2021, Sputnik Srbija\nOvakav razvoj situacije se dešava nakon samo godinu dana otkako je Epl dostigao tržišnu kapitalizaciju od dva biliona dolara, pošto je prethodno, 2018. godine, prekoračio magičnu liniju od 1.000 milijardi, izveštava agencija Blumberg.Akcije kompanije su u sredu zatvorene na Volstritu na nivou od 175,08 dolara. Eplu je potrebno da dostigne cenu od 182,85 dolara po akciji, kako bi stigao do željene tržišne vrednosti od tri biliona dolara, navodi RT.U dosadašnjem toku godine, akcije Epla su porasle za skoro 30 procenata, nakon silovitog rasta od 80 posto prošle godine. Rivalske kompanije, kao što su Majkrosoft, Amazon, Alfabet i Tesla, zabeležile su povećanje vrednosti između 10 i 70 odsto.„To je fenomenalno dostignuće koje podvlači neverovatnu dominaciju američkih tehnoloških firmi. Još toliko toga tek treba da ponudi Epl, što vas tera da se zapitate koja je sledeća linija koju će preći i koliko veliki mogu da postanu“, izjavio je za Blumberg Krejg Erlam, viši tržišni analitičar u kompaniji Oanda.Epl korporacija, sa sedištem u Kaliforniji, na kratko je izgubila titulu najvrednije privatne kompanije na svetu od Majkrosofta ranije ove godine. Pad je usledio nakon izjave generalnog direktora Tima Kuka o poremećaju u lanca snabdevanja zbog pandemije i trenutnim problemima kompanije da se izbori s globalnom nestašicom mikročipova i komponenti za proizvodnju pametnih telefona, laptopova i tableta, preneo je Tanjug.\nAmerička kompanija Epl je na korak da prva u svetu dostigne tržišnu vrednost od 3.000 milijardi, čime bi taj tehnološki div postao vredniji od nemačkog tržišta kapitala ili cele britanske privrede.\nOvakav razvoj situacije se dešava nakon samo godinu dana otkako je Epl dostigao tržišnu kapitalizaciju od dva biliona dolara, pošto je prethodno, 2018. godine, prekoračio magičnu liniju od 1.000 milijardi, izveštava agencija Blumberg.\nAkcije kompanije su u sredu zatvorene na Volstritu na nivou od 175,08 dolara. Eplu je potrebno da dostigne cenu od 182,85 dolara po akciji, kako bi stigao do željene tržišne vrednosti od tri biliona dolara, navodi RT.\nU dosadašnjem toku godine, akcije Epla su porasle za skoro 30 procenata, nakon silovitog rasta od 80 posto prošle godine. Rivalske kompanije, kao što su Majkrosoft, Amazon, Alfabet i Tesla, zabeležile su povećanje vrednosti između 10 i 70 odsto.\n„To je fenomenalno dostignuće koje podvlači neverovatnu dominaciju američkih tehnoloških firmi. Još toliko toga tek treba da ponudi Epl, što vas tera da se zapitate koja je sledeća linija koju će preći i koliko veliki mogu da postanu“, izjavio je za Blumberg Krejg Erlam, viši tržišni analitičar u kompaniji Oanda.\nEpl korporacija, sa sedištem u Kaliforniji, na kratko je izgubila titulu najvrednije privatne kompanije na svetu od Majkrosofta ranije ove godine. Pad je usledio nakon izjave generalnog direktora Tima Kuka o poremećaju u lanca snabdevanja zbog pandemije i trenutnim problemima kompanije da se izbori s globalnom nestašicom mikročipova i komponenti za proizvodnju pametnih telefona, laptopova i tableta, preneo je Tanjug.


Srpski zvaničnici stali u odbranu vojnika, nema odgovornosti za učestvovanje na paradi\nDejan Šajinović, FOTO: V. Stojaković 13.01.2017 21:30\nBANJALUKA - Pripadnici Oružanih snaga BiH koji su prisustvovali paradi povodom proslave Dana RS ne snose nikakvu odgovornost, a sve je urađeno u skladu sa zakonom i pravilima, izjavili su najviši zvaničnici iz reda srpskog naroda na nivou BiH i RS u petak u Banjaluci.\nMladen Ivanić, srpski član Predsjedništva BiH, rekao je da je imao pravo na počasnu jedinicu, te je naglasio da Predsjedništvo nikad u istoriji nije zasjedalo kad je u pitanju upotreba te jedinice.\n"Smatram prirodnim da vojnici Drugog puka idu na mezarje da polože vijence Aliji Izetbegoviću i nikad mi to nije smetalo, ali jednako tako očekujem da poštuju moje pravo da se jedinica šalje tamo gdje ja mislim da treba da bude", rekao je Ivanić.\nUpitan da li će pripadnici OS koji su bili na paradi snositi odgovornost, Ivanić je naglasio da su oni samo izvršavali njegovo naređenje.\n"Niko nije iskočio iz lanca komande. Ako ima bilo čije odgovornosti - onda je to moja odgovornost, a ne tih ljudi. Ja sam tražio jedinicu i ja sam odredio i mjesto i način njene upotrebe. Na to imam pravo po zakonu i propisima, i oni nikakvu odgovornost ne mogu imati", rekao je Ivanić.\nMilorad Dodik, predsjednik RS, rekao je da su pripadnici Trećeg RS puka izvršili svoju zakonsku obavezu, te da će RS stati iza njih u slučaju da neko bude nastojao da ih procesuira.\nProblematizovanje ovog slučaja, po njemu, znači i da reforma odbrane nije uspjela, iako se do sada vjerovalo da je to jedna od rijetkih uspjelih reformi.\n"Treći RS puk baštini tradiciju Vojske RS i ako ta tradicija bude ugrožena, onda ni RS nema razloga da ostane pri ranijoj saglasnosti o formiranju Oružanih snaga BiH", rekao je Dodik.\nOn je istakao i da je primjetno mešetarstvo u Ministarstvu odbrane BiH, koje objavi saopštenje za javnost, pa ga povuče i saopšti nešto drugo.\n"To govori da se više pokušava dodvoriti strancima, nego da se formira ozbiljna struktura. RS sve ovo pomno prati i podržava naše pripadnike u OS BiH i u tom pogledu ćemo podržavati i nastojanja da srpska komponenta u OS BiH bude jasno vidljiva", istakao je Dodik.\nBoris Jerinić, zamjenik ministra odbrane BiH, rekao je da ne misli da je u ovom slučaju bilo ko postupio nezakonito, te je istakao da je potrebno uložiti napor da se različite tradicije uvažavaju, a svako da slavi ono što voli. Dodao je da Sead Jusić, zamjenik ministra odbrane iz reda bošnjačkog naroda, nije pogriješio kada je odobrio upotrebu pomenute jedinice tokom proslave Dana RS, te da smatra da zahtjev za njegovu smjenu nije opravdan.\nPrema njegovim riječima, da bi se ovakvi problemi spriječili u budućnosti predložiće da se preispitaju procedure i dodatno pojasne sva pravila kad je u pitanju upotreba počasne jedinice.\n"Dogovoreno je da se izvrši analiza u vezi s propisima, odnosno da se vidi da li je napravljen propust u nekim pravilnicima i zakonima i da li ih treba doraditi da ne bi dovodili Oružane snage u situaciju da ne znaju kako da postupe", rekao je Jerinić.


Batut: Skraćuje se karantin u kućinim uslovima | Ekspres.net\nBatut: Skraćuje se karantin u kućinim uslovima\nSa 14 na 10 dana\nNaime, usvojeno je da mera karantina u kućnim uslovima za sve identifikovane bliske kontakte kovid-19 slučajeva sprovodi u trajanju od 10 dana od momenta poslednjeg kontakta. Nakon isteka 10 dana, ukoliko u tom periodu nije došlo do pojave simptoma i znakova bolesti, karantin se prekida bez testiranja.\nZatim, od mere karantina su izuzeti oni koji imaju dokaz o preležanoj zaraznoj bolesti u vidu pozitivnog "Real Time" PCR testa ili testa za detekciju antigena, ne mlađeg od 14 i ne starijeg od 210 dana od dana uzorkovanja.\nUkoliko je test za detekciju antigena SARS-CoV-2 urađen u laboratoriji u privatnoj svojini, odnosno nije upisan u informacioni sistem covid.rs uz rezultat testa se mora posedovati izveštaj lekara iz kovid ambulante ili izveštaj o hospitalizaciji (otpusna lista) u kojima se potvrđuje dijagnoza bolesti kovid-19 u periodu kada je izvršeno testiranje, radi prihvatanja dokaza za potrebe oslobađanja od obaveze karantina/karantina u kućnim uslovima.\nOd karantina su izuzeti oni sa pozitivanim rezultatom serološkog testiranja na SARS-CoV-2 S-Protein (RBD) Immunoglobulin G (IgG) urađen u nekoj od laboratorija u javnom vlasništvu, ne stariji od 90 dana od dana uzorkovanja.\nkarantin Korona u Srbiji\nKorona u Srbiji: Više od 9.000 novoobolelih\nVesti 06.01.2022. 15:45\nU Srbiji su u poslednja 24 sata potvrđena 9.122 nova slučaja korona virusa, na osnovu 27.290 testiranih uzoraka.


Vođa pobunjenika sa Kavkaza poziva da islam zavlada svijetom\nPobunjenički islamski vođa Doku Umarov, koji je preuzeo odgovornost za više napada u Moskvi, pozvao je muslimane u arapskom svijetu da iskoriste revolucije koje su u toku i nametnu islam u svijetu, poručio je Umarov u video- zapisu koji je objavljen danas na islamističkom sajtu Hunafa.\n"Molimo se za sve ove događaje koji se dešavaju u ime Alaha kako bi nametnuli njegov zakon u čitavom svijetu", izjavio je Doku Umarov u ovom video-zapisu.\nNa video-snimcima objavljenim juče na ovom internet sajtu lider čečenskih pobunjenika Doku Umarov, koji je najtraženiji čovjek u Rusiji, pozvao je muslimane širom te zemlje da krenu u džihad protiv Rusije.\n"Apelujem na svu muslimansku braću u Rusiji da pokrenu džihad, otvore frontove na svim mjestima i unište neprijatelje Alaha", poručio je Umarov u osmominutnom snimku na ruskom jeziku\nVjeruje se da se Umarov, koji sebe naziva emirom Kavkaza, krije na vrhovima planina u sjevernom Kavkazu.\nOn je preuzeo odgovornost za bombaški napad na moskovskom aerodromu "Domodedovo", u kome je 24. januara poginulo 37 ljudi, kao i za bombaške napade u moskovskom metrou u kojima je prošle godine život izgubilo 40 osoba.


Bezbednost dece u saobraćaju na prvom mestu - Beogradski Portal\nBezbednost dece u saobraćaju na prvom mestu\nGradska opština Surčin u saradnji sa Agencijom za bezbednost saobraćaja Republike Srbije realizovala je akciju podele štampanih izdanja “Pažljivkovih pravila u saobraćaju” i fluorocentnih prsluka radi veće bezbednosti dece u saobraćaju. Akcija je prvenstveno usmerena ka predškolcima i učenicima prvog razreda svih osnovnih škola, a jedna od škola sa najviše učenika je Osnovna škola “Vuk Karadžić” u Surčinu. Podršku akciji već petnaest godina daje Parking servis Grada Beograda.\nU nastavku akcije svaka učiteljica će imati zadatak da u toku redovne nastave sa decom obrađuje teme koje se odnose na sve aspekte njihove bezbednosti u saobraćaju. Kako navodi Dragojle Sekulić direktor OŠ “Vuk Karadžić” glavni saobaćaj se ne odvija odmah pored škole, ali su, naravno, na ogradi postavljene table, upozorenja, saobraćajni znaci, a sve u cilju da u okviru škole i školskog dvorišta bezbednost dece bude maksimalna. Zahvaljujući roditeljima koji imaju razumevanja da ne ulaze automobilima u školsko dvorište, to je na dobrom putu, istakao je direktor.\nZa razliku od OŠ “Vuk Karadžić”, škole u Dobanovcima, Jakovu, Boljevcima i Bečmenu su na mnogo prometnijim pozicijama pa je posebna pažnja saobraćajaca usmerena na njih. Prema rečima Sanje Karadžić, načelnice Odeljenja za društvene delatnosti GO Surčin, opština posvećuje puno pažnje unapređenju bezbednosti saobraćaja, pišu se godišnji programi koji se sprovode tokom godine, a tu je i saradnja sa Sekretarijatom za saobraćaj. Programi se razlikuju i jedan od najbitnijih segmenata programa je podela autosedišta svim bebama rođenim na teritoriji opštine Surčin, istakla je Sanja Karadžić.\nNa području opštine Surčin postoji šest škola, od toga su dve u gradu i u njima se školuje 1.700 učenika od čega je 200 prvaka.


Turski ekspert: Šta je cilj stvaranja tajne američke vojske - 20.05.2021, Sputnik Srbija\nTurski ekspert: Šta je cilj stvaranja tajne američke vojske\nSjedinjene Američke Države nameravaju da koriste tajnu vojsku za izvođenje neregularnih vojnih operacija u onim regionima u kojima postoje strateški interesi... 20.05.2021, Sputnik Srbija\nNajbrže rastuću jedinicu ove formacije list naziva „sajber-borcima“. Prema mišljenju Bozkurta, Sjedinjene Američke Države nameravaju da koriste ovu vojsku za izvođenje neregularnih vojnih operacija u onim regionima u kojima postoje strateški interesi Amerike, a broj takvih vojnih operacija će se povećavati.„’Njuzvik’ je ponovo privukao pažnju na situaciju o kojoj govorimo već duže vreme. Sjedinjene Američke Države su se preko Pentagona ponovo okrenule nestandardnim metodama vođenja rata u našem regionu, pritisnuli su dugme za pokretanje operacija destabilizacije situacije. Postavlja se pitanje gde će tačno Sjedinjene Američke Države koristiti ovu silu. U članku se govori o obuci jedinice od 60 hiljada vojnika tokom 10 godina. Shodno tome, radi se o vremenu kada je predsednik bio Obama“, objašnjava turski ekspert.On je podsetio na snage P20G (Proactive Preemptive Operations Group) koje su stvorene u vreme potpredsednika Dika Čejnija, a koje su koristile terorističke organizacije u interesu Amerike.Osim toga, dok je Bajden bio potpredsednik, počelo je „Arapsko proleće“, koje je bilo najambiciozniji plan za širenje haosa u regionu Bliskog istoka od okupacije Iraka, navodi Bozkurt.„Poznato je da su i ovom procesu aktivnu ulogu igrale i obaveštajne jedinice i jedinice specijalnih snaga“, ističe Bozkurt.Podsetivši na članak koji je napisao Džo Bajden za časopis „Forin afers“ pre izbora, kolumnista je naglasio:„U ovom članku Bajden je ukazivao na to da će nakon svog dolaska na vlast akcenat biti stavljen na operacije za vođenje neregularnog rata koji se vodi uz učešće specijalnih snaga. Ovo dobro korelira sa izjavama o povlačenju američkog kontingenta sa stranih teritorija i, konkretno, ukazuje na značaj povlačenja trupa iz Avganistana“.U vojnom budžetu od 740 milijardi dolara proširena su ovlašćenja američkih specijalnih snaga za podršku američkih partnera u neregularnom ratovanju, podseća ekspert.„S tim u vezi, kao dodatak strategiji nacionalne bezbednosti za 2018. godinu objavljen je kratak sadržaj dokumenta o neregularnom ratu. U dokumentu je ukazana potreba za jačanjem metoda vođenja takvog rata u budućnosti da bi se izvršio pritisak na zemlje označene kao ciljeve, a takođe je navedena i mapa sa opisom različitih planova za uništavanje neprijateljskih ciljeva, uključujući zbog pokušaja atentata, sabotaža, ekonomskih napada, vođenja psihološkog rata, stvaranje kriznih uslova i izvođenje sajber napada“.Bozkurt dodaje da je apsolutno jasno da je ta sila, koja podrazumeva i upotrebu privatnih vojnih kompanija, „tipičan instrument neregularnog ratovanja. Sjedinjene Američke Države nisu mogle u potpunosti da ostvare sve što su želele da postignu u regionu, jer im je autoritet u njih i njihovo vojno prisutstvo potkopan“.„Sada će oni pokušati da isprovociraju novi talas haosa, nastavljajući saradnju sa već postojećim terorističkim organizacijama i, moguće, stvarajući nove strukture. U takvim uslovima postaje posebno važno da se izgradi saradnja između regionalnih igrača “, zaključuje turski ekspert.Portal „Njuzvik“ je 17. maja objavio da je, nakon dvogodišnje istrage, došao do zaključka da je za poslednjih deset godina Pentagon stvorio ogromnu tajnu vojsku od oko 60 hiljada ljudi. Pročitajte još:\nvesti, sad, vojska\n© AFP 2021 / VANO SHLAMOVAmerički vojnici 1. pešadijske brigade na vojnim vežbama u Tbilisiju\nSjedinjene Američke Države nameravaju da koriste tajnu vojsku za izvođenje neregularnih vojnih operacija u onim regionima u kojima postoje strateški interesi Amerike, smatra turski novinar i politički komentator Džejhun Bozkurt za Sputnjik, komentarišući članak lista „Njuzvik“ u kojem se navodi da Pentagon pravi tajnu armiju od 60 hiljada vojnika.\nNajbrže rastuću jedinicu ove formacije list naziva „sajber-borcima“. Prema mišljenju Bozkurta, Sjedinjene Američke Države nameravaju da koriste ovu vojsku za izvođenje neregularnih vojnih operacija u onim regionima u kojima postoje strateški interesi Amerike, a broj takvih vojnih operacija će se povećavati.\n„’Njuzvik’ je ponovo privukao pažnju na situaciju o kojoj govorimo već duže vreme. Sjedinjene Američke Države su se preko Pentagona ponovo okrenule nestandardnim metodama vođenja rata u našem regionu, pritisnuli su dugme za pokretanje operacija destabilizacije situacije. Postavlja se pitanje gde će tačno Sjedinjene Američke Države koristiti ovu silu. U članku se govori o obuci jedinice od 60 hiljada vojnika tokom 10 godina. Shodno tome, radi se o vremenu kada je predsednik bio Obama“, objašnjava turski ekspert.\nOn je podsetio na snage P20G (Proactive Preemptive Operations Group) koje su stvorene u vreme potpredsednika Dika Čejnija, a koje su koristile terorističke organizacije u interesu Amerike.\n„Te snage su formirane 2002. godine u Pentagonu, koji je tada bio pod uticajem Čejnija. Tada je postavljen zadatak da se Al Kaida prisili da radi u američkim interesima. U P20G radilo je stotinak zaposlenih, a budžet je bio 100 miliona dolara. Polazeći od dejstava ovih snaga počinjenih u našem regionu, može se zamisliti šta može da uradi vojska od 60.000 ljudi“, dodaje on.\nOsim toga, dok je Bajden bio potpredsednik, počelo je „Arapsko proleće“, koje je bilo najambiciozniji plan za širenje haosa u regionu Bliskog istoka od okupacije Iraka, navodi Bozkurt.\n„Poznato je da su i ovom procesu aktivnu ulogu igrale i obaveštajne jedinice i jedinice specijalnih snaga“, ističe Bozkurt.\n18 Maj, 17:32\nPodsetivši na članak koji je napisao Džo Bajden za časopis „Forin afers“ pre izbora, kolumnista je naglasio:\n„U ovom članku Bajden je ukazivao na to da će nakon svog dolaska na vlast akcenat biti stavljen na operacije za vođenje neregularnog rata koji se vodi uz učešće specijalnih snaga. Ovo dobro korelira sa izjavama o povlačenju američkog kontingenta sa stranih teritorija i, konkretno, ukazuje na značaj povlačenja trupa iz Avganistana“.\nU vojnom budžetu od 740 milijardi dolara proširena su ovlašćenja američkih specijalnih snaga za podršku američkih partnera u neregularnom ratovanju, podseća ekspert.\n„S tim u vezi, kao dodatak strategiji nacionalne bezbednosti za 2018. godinu objavljen je kratak sadržaj dokumenta o neregularnom ratu. U dokumentu je ukazana potreba za jačanjem metoda vođenja takvog rata u budućnosti da bi se izvršio pritisak na zemlje označene kao ciljeve, a takođe je navedena i mapa sa opisom različitih planova za uništavanje neprijateljskih ciljeva, uključujući zbog pokušaja atentata, sabotaža, ekonomskih napada, vođenja psihološkog rata, stvaranje kriznih uslova i izvođenje sajber napada“.\nBozkurt dodaje da je apsolutno jasno da je ta sila, koja podrazumeva i upotrebu privatnih vojnih kompanija, „tipičan instrument neregularnog ratovanja. Sjedinjene Američke Države nisu mogle u potpunosti da ostvare sve što su želele da postignu u regionu, jer im je autoritet u njih i njihovo vojno prisutstvo potkopan“.\n„Sada će oni pokušati da isprovociraju novi talas haosa, nastavljajući saradnju sa već postojećim terorističkim organizacijama i, moguće, stvarajući nove strukture. U takvim uslovima postaje posebno važno da se izgradi saradnja između regionalnih igrača “, zaključuje turski ekspert.\nPortal „Njuzvik“ je 17. maja objavio da je, nakon dvogodišnje istrage, došao do zaključka da je za poslednjih deset godina Pentagon stvorio ogromnu tajnu vojsku od oko 60 hiljada ljudi.\nKo će voditi treći svetski rat, ko su tajne vojske i ko je najjači


Mercedes je naneo štetu Red Bullu od 3 miliona evra – Pole Position\nNikola Nedeljković5 komentara\nobjavljeno 15. Aug 2021. u 10:07 am\nTim iz Milton Kinsa na poslednje dve trke bio je umešan u udese.\nMax Verstappen i Lewis Hamilton imali su veliki incident na VN Velike Britanije kada je Holanđanin završio u zidu posle čega je njegov RB16B imao veliku štetu. Takođe, ni start VN Mađarske nije bio bolji, pa je posle greške Valtterija Bottasa nastao karanbol posle čega je Maxu Verstappenu bolid bio oštećen ali je trku odmah morao da završi Sergio Perez. Sa druge strane za incident na Silverstonu Hamilton je dobio kaznu od stajanja od 10 sekundi dok će Bottas u Belgiji startovati sa 5 mesta niže pozicije nego inače.\n“Sve do poslednje dve trke, prvi deo sezone bio je pozitivan, e onda je sve to prešlo na negativan način.” kazao je Helmut Marko za Motorsport-Magazin. “Kao rezultat mi moramo da se pitamo da je sistem kažnjavanja pravedan posle dve greške Mercedesa. Možda bi trebalo da imamo različite standarde u kažnjavanju. Tako je Antionio Giovinazzi dobio stani-kreni kaznu zbog prekoračenja brzine u pitlenu a Sebasstian Vettel je diskavlifikovan jer nije imao dovoljno goriva u rezervoaru. Sada mi imamo dva polomljena motora zbog Mercedesove greške što će nas sve to dosta finansijski koštati. Ukupno, ove popravke vrede 3 miliona dolara i to je cifra koja nas dosta koči. Takve stvari mogu da budu odlučujući faktor u borbi za titulu. Zbog toga moramo na drugačiji način da sagledamo situacije kada neki vozač izazove incident, pa tako da timovi koji nisu odgovori za to a pretrpali su štetu moraju da budu isključeni iz pravila ograničenja budžeta ili da se uvede neko džoker pravilo.”\nKljučni pojmovi:featuredHelmut MarkoMercedesRed BullUdes\nNikola Nedeljković 15, August 2021\nMcLaren: Uspeli smo veoma brzo da razumemo Ricciardov problem\nWolff: Bottas je bitan stub za Mercedes\n17, August 2021 at 20:46\n16, August 2021 at 09:39\nKuku lele, kuku lele a ne red bull i krila, tako treba da se zove tim. Hamilton je prestrogo kažnjen sa 10s jer je mali leteći prcko sa debelim usnama udario u njega a sada kukaju! da li bi tako kukali da je Hamilton kojim slučajem tada završio u desnom zidu što je očito bila želja malog preambicioznog prcka koji će sagoreti u želji da postane šampion?!\n17, August 2021 at 16:27\nOpterećen si, potraži stručnu pomoć, biće ti bolje…\n15, August 2021 at 14:06\nRed Bull daje ti krila…\n15, August 2021 at 21:13\nSta je poenta tvog komentara ?


Misterija rešena: Evo zašto muškarci varaju! – Savršena\nŠta navodi ljude, naročito muškarce, na upuštanje u seksualne aktivnosti van veze ili braka?\nPsihoterapeut Gary Neuman smatra da je pronašao glavni razlog zašto su muškarci neverni u vezi a, ako je verovati njegovim navodima, on uopšte nema veze sa seksom niti fizičkom privlačnošću uopšte.\nNeuman je na osnovu ankete u kojoj je učestvovalo 200 nevernih muškaraca došao do nesvakidašnjeg zaključka – na osnovu sakupljenih podataka smatra da je glavni razlog prevare zapravo emotivna neispunjenost.\nPrema sakupljenim podacima, 48 odsto muškaraca je svoju prevaru opravdalo emotivnim nezadovoljstvom, dok je njih 40 odsto zadovoljstvo pokušalo da pronađe na radnom mestu zbog činjenice da su kolege sklonije davanju komplimenata za njihove uspehe.\nUkoliko ste propustili: Kako da otkrijete da li vas partner laže?\nPrema Neumanovim podacima, čak 88% muškaraca varalo je partnerku sa manje atraktivnom ženom.\nJoš jedan faktor u odluci da se prepuste varanju jeste iskustvo prijatelja. Ukoliko je muškarac okružen ljudima koji imaju iskustvo u vanbračnim seksualnim aktivnostima, veća je verovatnoća da će se dotad veran muž upustiti u “zabranjeno druženje”. Takođe, 68% ispitanih muškaraca je nakon varanja osetilo grižu savesti.\nTags: brak, Izdvajamo, muško-ženski odnosi, neverstvo, prevara, psihologija, seks, veze\nDivna istina: Kako ZAISTA izgleda telo majke 24 časa nakon porođaja


A. J. 14. jula 2018. 08:39\nTo će, kako priželjkuju, biti deo finalnog dokumenta za koji se nadaju da će sa Beogradom biti potpisan najskorije. Tim, „dogovorom“, podrazumevaju u Prištini, Kosovo bi i zvanično postalo država, uz formalno priznanje Srbije ili bez njega.\n„Priča nije nova i već godinama separatistička vlast u Prištini priča o ratnoj odšteti kao jednom od zahteva. Bilo je pokušaja da se ta tema ubaci i u format pregovora u Briselu, ali je tamo tehnika takva da se na dnevni red stavljaju samo ona pitanja o kojima postoji saglasnost svih strana. Pre toga je Priština najavljivala tužbu Međunarodnom sudu pravde protiv Srbije za ratnu odštetu, ali i to je bio račun bez krčmara. Kosovo, naprosto, nema aktivnu legitimizaciju države i ne može da bude tužilac u međudržavnom procesu, tako da je i ta priča brzo pala u vodu“, kaže naš sagovornik.\n„Ne verujem da je ta priča ozbiljna ni sa stanovišta fakata ni sa bilo kog drugog aspekta, a pravo i suštinsko pitanje je — ko kome zapravo duguje odštetu? Uveren sam da separatističke vlasti u Prištini duguju odštetu i Srbiji i srpskom narodu, posebno kada je reč o poginulima, ubijenima i kidnapovanima nakon 10. jula 1999, ali i kada je reč o uništenoj privatnoj imovini. Posle tog datuma više od 35.000 srpskih stanova i kuća je uništeno, milion katastarskih parcela koje pripadaju Srbima još je uzurpirano, a da ne govorimo o državnoj i društvenoj imovini koja je neprocenjivo blago…\nUkoliko bi se nekim slučajem otvorilo pitanje odštete, naš sagovornik smatra da bi Kosovo bankrotiralo i u naredih stotinu godina ne bi moglo da stane na noge zbog isplate štete koju su naneli Srbima.\nPrvo da traze i naplate ratnu odstetu od svog patrona pa cemo o ostalo da se dogovaramo.


Groblje za kućne ljubimce uskoro, o plaži se razmišlja, ombudsman nejasan zvaničnicima - Zelena stranka\nPočetna VestiGroblje za kućne ljubimce uskoro, o plaži se razmišlja, ombudsman nejasan zvaničnicima\nPovodom Inicijative Zelene stranke za uvođenje ombudsmana, groblja i plaže za kućne ljubimce, predstavnik Skupštine grada Beograda, Stanislav Stefanović, sastao se sa predstavnicima Zelene stranke.Predstavnici Zelene stranke, Dina Stefanović i Nebojša Vraneš, koji su prisustvovali sastanku, obavešteni su o stavu Skupštine grada Beograda po tim pitanjima. Saopšteno im je da je projekat izgradnje prvog groblja za kućne ljubimce u toku. Po rečima Stefanovića, projekat je već dogovoren sa JKP Pogrebne usluge, na Bežanijskoj kosi. Plac u delu Bežanijskog groblja opredeljen je za tu namenu.\nZelena stranka je zadovoljna što su nadležni odlučili da se konačno reši pitanje za koje je zainteresovan veoma veliki broj Beograđana. Ipak, doovog trenutka ne znamo u čijoj je nadležnosti izgradnja jer javnih objava, kao ni tendera objavljenog u tu svrhu, nije bilo. Zato će Zelena stranka i dalje pažljivo pratiti transparentnost celog procesa i o tome obaveštavati javnost.\nKada je reč o drugoj tački naše Inicijative, a to je da se dozvoli pristup kućnim ljubimcima nekoj od beogradskih plaža, što je naročito važno za pse u letnjim mesecima, predstavnici Zelene stranke dobili su odgovor da se i o tome razmišlja na gradskom nivou, ali da je odluka koja će to plaža biti još u toku. Za tu namenu razmatra se lokacija Staro kupalište ili krajnji deo jezera na Adi.\nPo pitanju treće tačke, uvođenje ombudsmana za kućne ljubimce koji bi zastupao njihova prava, gospodin Stefanović je zatražio dodatno obrazloženje uloga ovakvog zaštitnika. Nadležnost ombudsmana za kućne ljubimce bila bi kontrola stvarne primene prava koja proizilaze iz Zakona o dobrobiti životinja, rekli su predstavnici Zelene stranke na sastanku. Slično kao i zaštitnik građana, ombudsman za kućne ljubimce bio bi formalno lice kome bi svedoci kršenja prava životinja, garantovanih Zakonom, mogli da upute žalbe. U Srbiji je na dnevnom nivou nekoliko desetina, do nekoliko stotina građana, suočeno sa eklatantnim i zastrašujućim kršenjem prava životinja i zlostavljanjem životinja. I kada imaju dobru volju da deluju i prijave slučaj, građani nemaju kome da se obrate.\nGospodin Stefanović je na takvu definiciju zaduženja ombudsmana odgovorio da policija treba da reaguje u slučajevima ozbiljnog zlostavljanja. S obzirom na to da je nejasna granica između kršenja prava garantovanih Zakonom i ozbiljnog zlostavljanja životinje, gospodina Stefanovića smo pitali šta raditi kada nije „ozbiljno zlostavljanje“ u pitanju, već „samo“ kršenje prava. Odgovor koji smo dobili bio je da je onda tu angažovana veterinarska inspekcija. Konstatovali smo da je veterinarska inspekcija uglavnom zauzeta životinjama iz stočnog uzgoja, sa čime se i Stefanović složio. Potom, Stefanović je dodao da postavljanje ombudsmana za ljubimce svakako nije u nadležnosti Grada, već se tim pitanjem treba baviti na republičkom nivou.\nNakon toga, našli smo zajednički stav da se zaštitnik prava životinja ne mora zvati ombudsman, već je prioritet da postoji lice kome će građani moći da se obrate za pomoć. Takođe, predočeno je i da bi postavljanje Zaštitnika prava životinja moglo imati pozitivnog efekta i u smislu smanjenja broja odbačenih pasa. Prijavljivanjem ovakvih radnji nadležnom organu, što građani žele i čine, nesavesni vlasnici bi bolje kontrolisali potomstvo svojih ljubimaca i savesnije bi pristupali sterilizaciji, umesto da izbacuju štence na ulicu, čime se i gradu i zajednici stvara dodatni problem.\nZaključak sastanka je sledeći: S obzirom da postoji jedan slučaj gde se Zaštitnik građana bavio pitanjem kršenja prava životinja, nezvaničan predlog je da se pri kancelariji Zaštitnika građana opredeli službeno lice koje će biti zaduženo i za zaštitu prava životinja. Pošto do ovog trenutka grad nema ni predlog ni rešenje kako to učiniti, predlog Zelene stranke je primeniti model koji je 12. marta ove godine usvojila Vlada Republike Hrvatske. Oni su postavili posebnog savetnika ministra poljoprivrede za područje zaštite životinja. Savetnik je aktivista za prava i zaštitu životinja i njegov angažman je volonterski. Time bi se problem rešio bez dodatnog opterećivanja gradskog ili republičkog budžeta.\nZelena stranka je spremna da ovaj predlog razradi i dostavi ga nadležnoj instituciji na koju nas Grad, kao trenutni sagovornik, uputi.\nSvetska zdravstvena organizacija je naglasila da psi i mačke ne mogu[...]


Novi model kompanije Hasselblad po imenu X1D II je jeftiniji, brži fotoaparat srednjeg formata - Tech Lifestyle\nPočetna FOTO / VIDEO Novi model kompanije Hasselblad po imenu X1D II je jeftiniji, brži fotoaparat...\nAli i dalje je prilično skup i prilično spor.\nKompanija Hasselblad je predstavila novi model – X1D II 50C – naslednik prvog fotoaprata ove kompanije bez ogledala, modela X1D iz 2016. godine.\nOvaj novi fotoaparat je veoma sličan prethodnom modelu, od dizajna, veličine i izgleda do senzora srednjeg formata od 50 megapiksela.\nAli u kompaniji Hasselblad su unapredili dosta stvari, kao što su novi, veći ekran osetljiv na dodir, tražilo više rezolucije i značajno poboljšane performanse.\nGlavna razlika, međutim, između dva modela je cena modela X1D II: on će biti dostupan u julu po ceni od 5.750 dolara, što je značajno niža cena u odnosu na 8.995 dolara, koliko je koštao prvi model kada se pojavio na tržištu.\nŠto se tiče dizajna, X1D II je skoro identičan prvom modelu: i dalje je to iznenađujuće kompaktan fotoaparat, imajući u vidu dimenzije senzora koji se nalazi u njemu, i zauzima prostor otprilike kao i Canon Rebel DSLR.\nZnačajno poboljšanje dolazi u vidu novog ekrana osetljivog na dodir od 3,6 inča – koji je za 0,6 inča veći nego onaj na modelu X1D – koji ima veću rezoluciju i bolju osvetljenost nego pre.\nElektronsko tražilo je i dalje OLED ekran, ali sada ima 55% više piksela i bolje uvećanje nego pre.\nS druge strane, senzor i sistem autofokusa su ostali nepromenjeni, tako da vlasnici modela X1D ne treba da očekuju da će, ako nabave novi X1D II, videti poboljšanje u ta dva segmenta. CMOS senzor of 50 megapiksela upotrebljavan je u većem broju Hasselblad fotoaparata tokom godina, a sistem autofokusa na bazi kontrasta je i dalje za nijansu sporiji od sistema za faznu detekciju koji su zastupljeniji u sistemima manjeg formata.\nU kompaniji Hasselblad kažu da poboljšane performanse fotoaparata donose i bolji učinak autofokusa, ali to nije neko drastično poboljšanje u odnosu na model X1D.\nPored modela X1D II, Hasselblad najavljuje i nova „digitalna leđa“ za svoje fotoaparate sa V Sistemom kao i novo telo koje praktično predstavlja „digitalna leđa“ na koja može direktno da se montira objektiv – nema potrebe za kutijom za ogledala između.\nModel 907X koristi Hasselblad X System objektive i ima ekran koji može da se nakrivi za tradicionalno pravljenje slika srednjeg formata u nivou struka.\nU kompaniji Hasselblad kažu da je ovo fotoaparat srednjeg formata sa najmanjim telom od svih koje je ova kompanija ikada izbacila.\n„Digitalna leđa“ CFV II 50C koriste isti senzor od 50 megapiksela kao i X1D II i kompatibilna su sa fotoaparatima koji koriste V System koji sežu u nazad čak do 1957. godine.\nIma isti ekran osetljiv na dodir koji može da se nakrivi kao i ondaj na modelu 907X. Cene i podaci o prodaji modela CFV II 50C i 907X će biti objavljeni kasnije ove godine.\nPrethodni tekstLuksuzna megajahta Nirvana sada je dostupna za iznajmljivanje\nSledeći tekstPametni frižider za duže svežu hranu


Peskov o Porošenkovom planu: Rusija nije strana u ukrajinskom sukobu - 07.09.2017, Sputnik Srbija\nPeskov o Porošenkovom planu: Rusija nije strana u ukrajinskom sukobu\nMirovne snage mogle bi da budu locirane na bilo kojoj tački dodira između suprotstavljenih strana i samo uz njihovu saglasnost, a Rusija nije strana u sukobu... 07.09.2017, Sputnik Srbija\nrusija, vesti, svet, donbas, ukrajina, dmitrij peskov, petro porošenko\n17:47 07.09.2017 (Osveženo: 21:09 07.09.2017)\n© Sputnik / Alekseй Daničev / Uđi u foto-galerijuPortparol Kremlja Dmitrij Peskov\nMirovne snage mogle bi da budu locirane na bilo kojoj tački dodira između suprotstavljenih strana i samo uz njihovu saglasnost, a Rusija nije strana u sukobu, izjavio je portparol Kremlja Dmitrij Peskov, komentarišući plan ukrajinskog predsednika Petra Porošenka.\n„Svi mirovnjaci mogu da se razmeste na mestu dodira sukobljenih strana uz saglasnost obe strane. Kao što znate, Rusija nije strana u sukobu, sukob na jugoistoku Ukrajine pre svega treba da razmatraju Kijev i vlasti republika — LNR i DNR. To je verovatno osnovni modalitet koji ne bi bilo pametno odbacivati i nelogično apstrahovati. To je prvi i osnovni uslov razmeštanja bilo kakvih mirovnih snaga“, odgovorio je Peskov na pitanje kako Kremlj procenjuje ovaj plan Porošenka — da li računa na zbližavanje sa Ukrajinom o ovom pitanju ili će se držati svog plana.\nRusija odlučno odbacuje optužbe da je strana u sukobu u Donbasu, istakao je portparol ruskog predsednika, komentarišući ukrajinske medije da mnogi ljudi nazivaju Rusiju stranom u sukobu.\n„Ne svi, Kijev naziva Rusku Federaciju, možda i neke druge strane, ali mi se kategorički ne slažemo s time“, rekao je Peskov.\nPorošenko je danas govorio u Radi o unutrašnjoj i spoljnoj situaciji i u svom govoru sumirao rad vlasti i postavio zadatke parlamentu za sprovođenje novih reformi. On je dotakao pitanje sukoba u Donbasu, naglasivši da se zalaže za mirno rešenje uz učešće mirovnih snaga UN.


Subvencionisani krediti privredi i građanima do kraja januara – ICR\nSubvencionisani krediti privredi i građanima Srbije biće dostupni najkasnije za desetak dana, najavio je danas državni sekretar u Ministarstvu ekonomije Nebojša Ćirić.\nProgramom mera podrške države za ublažavanje negativnih efekata svetske ekonomske krize u Srbiji predviđeno je da se iz ovogodišnjeg budžeta izdvoji sedam milijardi dinara za subvencije kredita za likvidnost, investicije, kupovinu stanova i robe domaćeg porekla, kao i za podsticanje proizvodnje vagona, traktora, autobusa, kamiona i građevinskih mašina.\n– Uslovi za subvencionisane kredite uglavnom su isti kao i u 2010. godini, s tim što su povećani limiti za kredite za likvidnost, dok se učešće države u kreditiranju kupovine novoizgrađenih stanova smanjilo sa 20 na 15% – rekao je Ćirić na konferenciji za novinare.\nMaksimalni iznos kredita za likvidnost za preduzetnike povećan je sa dva na tri miliona dinara, za mala preduzeća sa pet na deset miliona, za srednja sa 50 na 80 miliona, odnosno za izvozne poslove do 200 miliona, dok je za velika preduzeća gornja granica pozajmice uvećana sa 200 na 300 miliona a za izvoznike do 800 miliona dinara.\nKrediti za kupovinu automobila „punto“ proizvedenog u Kragujevcu biće subvencionisani u 2011. godini sa ukupno 550 milion dinara, dok će zamena starog automobila za novi pojedinačno biti dotirana sa 600 EUR, što je za 400 EUR manje nego u 2010. godini.\nZa subvencionisanje potrošačkih kredita iz budžeta će ove godine biti obezbeđeno 1,4 milijarde dinara, koliko i za kredite preduzećima za likvidnost. Za investicione kredite subvencije će ukupno biti 700 miliona dinara.\nNacionalna korporacija za osiguranje stambenih kredita, prema rečima Ćirića, tek treba da precizira uslove za korišćenje subvencija države za kupovinu stanova, ali je izvesno da će zbog smanjenog učešća države sa 20 na 15% učešće građana biti povećano sa 5 na 10% ukupnog iznosa kredita.\nDosadašnji uslov da je stan koji se kupuje subvencionisanim kreditom izgrađen najmanje 80% biće ukinut u slučaju da investitor ima ugovor sa državom ili bankom o projektnom finansiranju.\nĆirić je naveo da su u 2010. godini uz subvencije države odobreni krediti u ukupnom iznosu od 1,9 mlrd EUR. Najviše kredita odobreno je preduzećima za likvidnost, u iznosu od skoro 1,2 mlrd EUR.\nTa vrsta pozajmica, kako je istakao, doprinela je rastu bruto domaćeg proizvoda (BDP) i izvoza, pokretanju investicija i smanjenju nezaposlenosti.


Lideri EU potvrdili datum početka pregovora sa Srbijom : Nadlanu.com\nLideri EU potvrdili datum početka pregovora sa Srbijom\nObjavljeno 20. dec 2013. / 11:49:16\nGrčka je, kao predsedavajuća EU od 1. januara 2014, stavila do znanja da će prvu međuvladinu konferenciju EU-Srbija, čime počinju pristupni pregovori, zakazati za 21. januar.\nSlovački predsednik Robert Fico izjavio je juče, pred početak samita, da je Slovačka oduvek podržavala pridruživanje Srbije EU.\n"Želimo da Srbija bude što bliže EU", rekao je Fico novinarima.\nOn je dodao da odredba pregovaračkog okvira EU u kojoj se traži da Beograd i Priština pre učlanjenja Srbije potpišu "pravno obavezujući sporazum" nije zahtev da Srbija prizna Kosovo.\n"Treba naći neko dugoročno rešenje, ali mi ne tražimo priznanje", istakao je Fico, čija zemlja je jedna od pet članica EU koje ne priznaju nezavisnost Kosova.\nHrvatski premijer Zoran Milanović rekao je da Hrvatska želi da bude "partner, a ne mentor Srbiji" na putu evropskih integracija.\n"Srbija pripada EU", izjavio je Milanović uoči početka samita, ističući da je prosperitetno i stabilno okruženje u nacionalnom interesu Hrvatske i da to ne zavisi od toga ko je trenutno na vlasti.\nVisoka predstavnica EU za spoljnu politiku i bezbednost Ketrin Ešton izjavila je da očekuje da će Savet EU danas potvrditi odluku Ministarskog saveta da pristupni pregovori sa Srbijom počnu u januaru sledeće godine, što će, kako je naglasila, biti "važna poruka ne samo za Srbiju nego i za ceo region".\n"Mislimo da otvaranje ovih pregovora nije samo važna poruka za Srbiju, to je zaista važno i za ceo region" rekla je Ešton preksinoć tokom obraćanja članovima Komiteta Evropskog parlamenta za spoljne poslove.\nOna je dodala da očekuje da će lideri zemalja članica na samitu potvrditi odluku šefova diplomatija da se u januaru sledeće godine održi međuvladina konferencija sa Srbijom, čime će i zvanično otpočeti pregovori o članstvu.\n"Mislim da su Srbija i Kosovo model koji treba da inspiriše ostatak zapadnog Balkana kako da reši postojeće probleme i da krene napred", istakla je Eštonova.\nOsvrnuvši se na dijalog Beograda i Prištine, Ešton je izrazila zadovoljstvo što je bila deo, kako je navela, "izvanrednog procesa" tokom koga je održano 20 sastanaka.\n"Svaki sastanak je trajao po nekoliko sati, neki su trajali i po 14 sati. Rezultate rada mogu svi da vide", rekla je visoka predstavnica EU.\nOna je dodala i da su neki od tih rezultata "prevazišli" njena očekivanja kao što je to slučaj sa održavanjem lokalnih izbora na severu Kosova. Visoka predstavnica EU je izrazila nadu da će Sporazum o stabilizaciji i pridruživanju sa Kosovom biti zaključen tokom sledeće godine. Ešton je zaključila da nema sumnje da je EU odigrala značajnu ulogu u postizanju sporazuma između Beograda i Prištine.


Ministarstvo zdravlja: Uzeti su uzorci vode za piće u nekoliko sela u Dečanima, nema razloga za brigu - Kosovo Online\nMinistarstvo zdravlja: Uzeti su uzorci vode za piće u nekoliko sela u Dečanima, nema razloga za brigu\n16. Maj 2022. • 07:51\nMinistarstvo zdravlja je saopštilo da su na zahtev regionalnog preduzeća "Hidro-Drini" u Peći uzeti uzorci vode za piće u pojedinim selima Dečana nakon što je izražena zabrinutost zbog turbulencije vode kao posledica padavina, prenosi Reporteri.\nKako se navodi, nema mesta za brigu, a bakteriološke analize uzoraka biće gotove za dan ili dva.\n"Gradonačelnik Dečana Baškim Ramosaj je u koordinaciji sa ministrom za lokalnu samoupravu Elbertom Krasnićijem i zamenikom ministra Dafinom Bunjaku upoznat sa situacijom, dok je Ministarstvo zdravlja u stalnom kontaktu i sa NIJZK, sa Regionalnom kancelarijom NIJZK u Peći i sa relevantnim vladinim odeljenjem, koje pokriva vodovodna preduzeća. Nema mesta za brigu", navodi se u saopštenju.\nGradonačelnik Dečana Baškim Ramosaj izjavio je da je situacija pod kontrolom i da nema mesta za paniku.\nKako je rekao, zbog situacije od prošle godine kada je bilo dosta trovanja vodom i obilnih kiša koje su pale u toj oblasti poslednjih dana on je dao uzorke vode na analizu.\n"Molim građane da ne brinu jer je situacija pod kontrolom", rekao je on.\nDečani sela voda za piće ministarstvo Baškim Ramosaj\nGradonačelnik Dečana Baškim Ramosaj poručio je građanima te opštine da je voda za piće bezbedna, a prethodnih dana je i sam išao u sela gde je bilo najviše otrovanih osoba da pije vodu i uveri ih da je ona ispravna za piće, prenosi Koha.


SK ASI-MUR / СК АСИ-МУР / CS IAS-AIT / UC ASI-IWA : Nastavlja se pravosudni progon anarhista u Srbiji!\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Ned 29 of May, 2022 [11:39 UTC]\nPonedeljak 25. July 2016. [16:32:00 UTC] (5557 čitanja)\nNastavlja se pravosudni progon anarhista u Srbiji\nDanas, 25. jula u 11:00, otvoreno je novo poglavlje ovog grotesknog procesa kada je sudija Prvog osnovnog suda u Beogradu Goran Ramić doneo prvostepenu presudu kojom je četvoro optuženih proglašeno krivima, a jedan je oslobođen optužbi. Ratibor Trivunac je osuđen na osam meseci zatvora uslovno na tri godine; Ivan Vulović, Ivan Savić i Sanja Dojkić su osuđeni na šest meseci zatvora uslovno na dve godine; Tadej Kurepa je oslobođen optužbi.\nOvo nikako nije kraj procesa jer smo odlučni u tome da ovu pravosudnu farsu guramo do kraja, sve dok svi optuženi u procesu protiv „beogradske šestorke“ ne budu u potpunosti oslobođeni svih optužbi. Na presudu će svakako biti uložene žalbe i očekujemo da je jedini razuman potez viših sudskih instanci da ovu presudu obore ili preinače tako da bude oslobađajuća.\nPodsetimo, 3. septembra 2009. godine šestoro mladih ljudi (od kojih četvoro članova Anarhosindikalističke inicijative) uhapšeni su pod sumnjom da su 25. avgusta 2009, oko tri sata ujutru, najpre na fasadi ispisali zaokruženo slovo „A“ - simbol anarhističkog pokreta, a potom bacili dva „molotovljeva koktela“ na zgradu ambasade Grčke. Njih šestoro su zadržani preko noći u pritvoru u kome će ostati narednih šest meseci, zato što je u toku te noći tadašnji vršilac dužnosti Repuličkog javnog tužioca Slobodan Radovanović, lično intervenisao da bi tužilaštvo prekvalifikovalo krivično delo iz „izazivanja opšte opasnosti“ u „međunarodni terorizam“. Nakon što je „beogradska šestorka“ pritvorena i osumnjičena za „međunarodni terorizam“ tužilaštvo je pokušalo da u svoj fabrikovani slučaj uplete čitavu Anarhosindikalističku inicijativu sa namerom da je proglasi „terorističkom organizacijom“.\nZahvaljujući snažnom pritisku činjenica, javnosti i medija, tužilaštvo je prvo odustalo od daljih pokušaja uplitanja ASI u slučaj, a zatim je nakon prvog ročišta u februaru 2010. sud ukinuo pritvor i beogradski anarhisti pušteni su da se brane sa slobode. Optužnica je ubrzo prekvalifikovana u „izazivanje opšte opasnosti“ a 16. juna 2010. godine sudija Višeg suda u Beogradu Dragoljub Gerasimović donosi oslobađajuću presudu kojom se svi optuženi oslobađaju svih optužbi.\nTo, međutim nije bio kraj već početak ovog političkog sudskog procesa koji će uskoro ući u osmu godinu. Naime, tokom aprila 2011. godine Anarhosindikalistička inicijativa pokrenula je Anti-NATO kampanju kao reakciju na informaciju da će u Beogradu od 13. do 15. juna biti održan najveći NATO skup u dotadašnjoj istoriji. Prvi od nekoliko predviđenih protesta protiv najavljenog NATO skupa održan je 12. juna ispred „Sava centra“ u Beogradu. Ovaj mirni protest policija je okružila čim se okupilo stotinak ljudi, demonstranti su vređani i bacani niz padinu preko puta Sava Centra, a od strane neidentifikovanih policajaca u civilu brutalno je uhapšeno osmoro učesnika skupa, od toga trojica članova Anarhosindikalističke inicijative.\nOdmah nakon razbijanja protesta i hapšenja počinje medijski linč Anarhosindikalističke inicijative i njenih članova. Ovaj medijski linč uključuje i pozive Apelacionom sudu da obori oslobađajuću presudu Beogradskoj šestorki. Ne iznenađuje što je manje od dve nedelje nakon toga Apelacioni sud u Beogradu zaista i prihvatio žalbu Višeg javnog tužioca u Beogradu, ukinuo oslobađajuću presudu i predmet vratio prvostepenom sudu na ponovno suđenje. Samo nekoliko dana kasnije, Viši sud u Beogradu, (i to sudija Dragomir Gerasimović, koji je doneo oslobađajuću presudu), oglašava se nenadležnim za postupanje u postupku protiv šestorke, te donosi odluku da se predmet dostavi Prvom osnovnom sudu u Beogradu.\nPolitičke okolnosti koje su pratile čitav proces nastavljaju se 2015. godine. Predsednica Prvog osnovnog suda u Beogradu Tanja Šobat početkom novembra 2015. bez ijednog utvrđenog kriterijuma donosi odluku o prebacivanju osmoro sudija krivičara u parnično i izvršno odeljenje tog suda, uz objašnjenje da u tim odeljenjima nema dovoljno sudija. Jedan od sudija krivičara koji su bili pogođeni ovom odlukom bio je i Goran Ramić. On se u to vreme, na ročištu za slučaj „ambasade Grčke“ održanom u novembru 2015. požalio prisutnim advokatima i optuženima da nije siguran hoće li sačuvati svoje radno mesto, što je još jedan činilac političkog pritiska pod kojim je vođen ovaj slučaj. Ramić je kasnije vraćen nazad u krivično odeljenje suda.\nTokom čitavog suđenja nije iznet niti jedan dokaz koji bi mogao da pruži pravni argument za donošenje osuđujuće presude.\nDanašnju presudu smatramo nastavkom pravosudnog terora koji je počeo 2009. godine kada je „Beogradska šestorka“ provela pola godine u paklu Centralnog zatvora u Beogradu pod optužbom za međunarodni terorizam, a koji je nastavljen tokom sedam godina suđenja koje je videlo jednu oslobađajujuću presudu (jun 2010), promenu pet sudija, nekoliko izmena optužnice, Vlade Mirka Cvetkovića, Ivice Dačića i Aleksandra Vučića, i medijsku satanizaciju najgore vrste.\nNećemo se uplašiti niti pasivizirati. Nastavićemo da učestvujemo u društvenim previranjima, da se zalažemo za stvaranje borbenog direktno-demokratskog sindikalnog pokreta i da se borimo protiv države i kapitalizma.\nSekretarijat Sindikalne konfederacije „Anarhosindikalistička inicijativa“\nsekcije Međunarodnog udruženja radnika i radnica.\n[ Vreme izvršavanja: 0.10 sekundi ] [ Korišćena memorija: 3.86MB ] [ 144 upita baze podataka ] [ GZIP Disabled ] [ Opterećenje servera: 0.42 ]


Perspektive razvoja /Održana Czech Water Days konferencija u Doboju / Radio Sarajevo\nFoto: Ambasada Češke Republike/Održan Czech Water Days\n26. 05. 2022. u 12:49:00 Radiosarajevo.ba\nU Doboju se jučer, 25. maja, održao događaj pod nazivom Czech Water Days, tokom kojeg se razgovaralo o perspektivi razvoja vodovodne infrastrukture u BiH i savremenim tehnologijama za vodosnabdijevanje i tretman otpadnih voda.\nMeđu učesnicima događaja su bili predstavnici opština, predstavnici razvojne zajednice u Bosni i Hercegovini, i predstavnici kompanija iz Republike Češke i Bosne i Hercegovine.\nČeška je jedan od glavnih razvojnih partnera koji se u Bosni i Hercegovini bave problematikom vode i sanitacije. U okviru programa razvojne saradnje, Republika Češka svake godine ulaže skoro 2 miliona eura u razvoj vodoprivredne infrastrukture i njeno upravljanje u Bosni i Hercegovini.\nU okviru razvojnih projekata Republike Češke, na primjer, proširen je vodovod u Gradišci, rekonstruisano je postrojenje za prečišćavanje otpadnih voda u Gradačcu, a u toku su radovi na proširenju i rekonstrukciji postrojenja za prečišćavanje pitke vode u Tesliću. Upravo iz tog razloga, u sklopu programa događaja je i terenska posjeta referentnom projektu Češke razvojne agencije u Gradačcu koja je planirana za danas.\nFoto: Ambasada Češke Republike: Održan Czech Water Days\nPrilikom svog uvodnog govora, Ivana Hlavsová, ambasadorica Republike Češke u Bosni i Hercegovini je izjavila: „Želja nam je da predstavimo ono što smo postigli u okviru naših aktivnosti, ali uglavnom da razgovaramo sa Vama, našim gostima, o budućnosti i perspektivama razvoja infrastrukture u Bosni i Hercegovini.\nDoprinos Republike Češke u oblasti vodosnabdijevanja i sanitacije u Bosni i Hercegovini nije samo u finansiranju projekata, već i u know-howu čeških kompanija koje realizuju ove projekte.“\nJedan od ciljeva Czech Water Days jeste doprinijeti jačanju kontakata između čeških i domaćih firmi i eksperata. Na događaju su svoje štandove predstavile češke kompanije koje se bave projektovanjem i izgradnjom vodovodnih i kanalizacionih mreža i postrojenja za prečišćavanje otpadnih voda, tehnologijama za održavanje i rekonstrukciju cjevovoda i uslugama zaštite životne sredine; kao i prezentacija novih tehnologija u ovoj oblasti, navodi se u saopćenju Ambasade Češke.\nTagovi: Czech Water Days Ambasada Češke Republike događaj\n! / Ambasadorica BiH u Češkoj na prijedlog HDZ-a da u ličnu kartu BiH uđe i nacionalnost\n! / Ambasadorica Mlinarević održala emotivno predavanje na univerzitetu u Brnu


Tahiri: Uskoro osnov za ratifikaciju Sporazuma o granici\nČakor granični dio Kosova i Crne Gore\nUnutar kosovskih institucija uskoro će biti stvoren osnov za ratifikaciju Sporazuma o državnoj granici između Crne Gore i Kosova, rekao je u petak kosovski ministar pravde Abelardi Tahiri.\nCrnogorski ministar pravde Zoran Pažin je, na na marginama Foruma ministara pravde i unutrašnjih poslova EU – Zapadni Balkan, koji se održava u Bugarskoj, imao bilateralne sastanke sa kolegama iz Albanije, Kosova i Makedonije.\nU razgovoru sa ministrom pravde Kosova Abelardom Tahirijem konstatovan je značajan napredak u odnosu na finalizaciju tri bilateralna sporazuma o pravosudnoj saradnji u krivičnim stvarima.\n"Prepoznat je prostor da do kraja godine budu završeni pregovori o zaključenju paketa ugovora kojima se reguliše pravna pomoć u krivičnim stvarima, izručenje i međusobno izvršavanja sudskih odluka u krivičnim stvarima", navodi se u saopštenju.\nPažin je, ocjenjujući ukupne odnose dvije države pozitivnim i perspektivnim, prenio spremnost za punu podršku u prenošenju prakse Crne Gore iz oblasti reforme pravosuđa i drugim oblastima od važnosti za evrointegracioni proces Kosova.\n"Zahvaljujući na izrečenoj spremnosti i razumijevanju, Tahiri je saopštio da će unutar kosovskih institucija uskoro biti stvoren osnov za ratifikaciju Sporazuma o državnoj granici između Crne Gore i Republike Kosovo, čime će biti ispunjen i posljednji uslov za viznu liberalizaciju za državljane Kosova", kaže se u saopštenju.


Na severu Kosova škole obustavile nastavu - Društvo - Dnevni list Danas\nPočetna » Društvo » Na severu Kosova škole obustavile nastavu\nNa severu Kosova škole obustavile nastavu\nU sve četiri opštine Kosovsko-mitrovačkog okruga poštuju se mere koje proizilaze iz odluke o vanrednom stanju, saopšteno je danas iz ovog Okruga.\n0Piše: Beta 16. marta 2020. 13.09\nKako se navodi u saopštenju načelnika Kosovsko-mitrovačkog okruga Slavka Simića, na sastanku sa članovima inspekcijskih službi je konstatovano da sve školske i predškolske ustanove od jutros poštuju odluku Vlade o prekidu izvođenja nastave.\nSnabdevenost stanovništva osnovnim životnim namirnicama i robom široke potrošnje je dobra, dok u apotekama nedostaju dezinfekciona i zaštitna sredstva, pa je upućen apel za njihovo hitno snabdevanje.\nZdravstvene ustanove su svoje aktivnosti prilagodile novonastaloj situaciji i redovno izdaju saopštenja iz svog delokruga, ugostiteljski objekti su privremeno zatvoreni, a otkazani su i sportski događaji kao i sve kulturne manifestacije na severu Kosova.\nO situaciji u opštinama, Kosovska Mitrovica, Zvečan, Zubin Potok i Leposavić razgovarano je danas i na sednicama Kriznih štabova koji prate situaciju u svojim sredinama i preduzimaju mere kako virus ne bi ugrozio zdravlje stanovnika.\nNa Kosovu je do sada registrovano 13 slučajeva obolelih od korona virusa.\nKorona virus, Kosovo i Metohija, obustava nastavePriština\nŠkole prebacuju svu odgovornost na roditelje


OVO JE USPELO KINEZIMA I NIKOME VIŠE Iz krize su izašli ekonomski jači, a tajna se krije u rečenici koja je i SRBIMA DOBRO POZNATA\nDruga po veličini ekonomija na svetu, beleži ubrzani rast. U Kini istovremeno rastu i potrošnja i proizvodnja, a pečat oporavku daje i snaga domaće valute koja je dostigla najjači nivo od 2018. godine.\nKineski BDP porastao je od jula do septembra za skoro pet odsto u odnosu na isti period prošle godine, što je dramatičan preokret u odnosu na prvi kvartal ove godine kada je ekonomija zabeležila pad od 6,8 odsto. Od jula do septembra BDP je porastao za 2,7 odsto i bio je za 11,5 odsto veći nego početkom godine.\nOporavak Kine od korona šoka počeo je već početkom proleća, a novi podaci otkrivaju da se početkom jeseni proširio i na potrošnju, pa je tako promet u maloprodaji samo u Proizvodnja je istovreeno skočila za nepunih sedam odsto, a juan se popeo na najveću vrednost u prethodnih 27 meseci.\nU čemu je tajna? Kineski uspeh u kontroli korona virusa nije rezultat ranih mera kontrole, poput zaključavanja, već pristup zemlje u rešavanju stvari nakon što je ljudima dozvolila da se ponovo kreću. Dakle, u Kini je bila ključna rečenica - ljudi treba da žive, rade i da se kreću, što se u poslednje vreme često može čuti i u Srbiji.\nKonkretno, sposobnost Kine da prati slučajeve zaraze širom zemlje, gde god postoji i najmanja šansa za novi klaster, omogućila je vladi da brzo reaguje i stavi pod kontrolu lokalno širenje infekcije.\nPodsetimo, Istočna Azija patila je od epidemije teškog akutnog respiratornog sindroma (SARS) 2003. godine, što je još tada naučilo vlasti i stanovništvo u ovom delu sveta strogim merama predostrožnosti.


SRPSKI ANALITIČAR OTKRIO: Pregovori o Kosovu kriju i jednu veliku tajnu O KOJOJ SVI ĆUTE ... | WebTribune\nHome SPEKTAR SRPSKI ANALITIČAR OTKRIO: Pregovori o Kosovu kriju i jednu veliku tajnu O KOJOJ SVI ĆUTE …\nPosted date: септембар 28, 2018 In: SPEKTAR\nHašim Tači, takozvani predsednik Kosova, nije samo najavio pripajanje Preševa, Medveđe i Bujanovca Kosovu već je i finalni dogovor između Beograda i Prištine preimenovao u — „mirovni sporazum“.\nGlavni pregovarač Prištine tako je faktički duboko zašao ne samo u povredu suvereniteta i integriteta Srbije već i u pretvaranje očekivanog dogovora u sporazum koji međusobno potpisuju dve države posle rata. Dakle, prejudicirao je priznanje Kosova kao države od strane Srbije!\nTači je, da preciziramo, svoj stav o „korekciji granica“ faktički promenio preko noći u — „ mirovni sporazum“.\nDr Dejan Mirović kaže da Tači pokušava da deluje na dva fronta. Prema njegovim rečima, prvi se odnosi na promenu terminologije u pregovorima sa Beogradom kojom pokušava da opravda nelegalnu agresiju NATO-a na SRJ.\n„Sve ukupno mogu samo da tumačim kao produžetak rata iz 1999. godine, i agresije NATO-a na nas. To bi trebalo legalizovati, a jedini put je da Srbija prizna da je bombardovana zato što je navodnio bila u ratu sa manjinom koja je tada bila u sastavu Srbije i SRJ — Albancima sa Kosova. Prema tome, mirovni sporazum bi označavao kraj rata iz 1999. godine, gde bi Srbija priznala da je bombardovana s pravom i gde priznaje da su teroristi OVK bili zaraćena strana. U međunarodnom pravu, to znači da vi priznajete da je secesija Kosova bila opravdana. To sa jedne strane oslobađa i sam NATO odgovornosti, što mi govori da Tači ovim samo ispunjava nečiji nalog“, objašnjava dr Mirović.\nNaš sagovornik ne misli da Tači sada prvi put otvoreno govori o pripajanju tzv. „Preševske doline“ Kosovu, već tvrdi da on to radi odavno, samo ne tako često i direktno kao sada.\n„On hoće da nastavi maksimalistički pristup pregovorima koji očigledno ovih šest godina idu savršeno u njegovu korist. Dakle, ako je dosad dobijao sve, a zauzvrat nije dao ništa, zašto ne bi tražio još?“, pita se dr Mirović.\nPrema njegovim rečima, ovakve izjave Hašima Tačija treba oštro demantovati iz Beograda, da svima bude jasno da od toga nema ništa, jer se u suprotnom pre svega među građanima na Kosmetu stvara privid da će Priština zaista da dobije sve što poželi.\nOSTAVITE NADU: Lord Rotšild je još pre 30 godina predvideo sve ovo što nam se događa – PROMENA SVETA POČINJE DO KRAJA GODINE


Srbija će nastaviti borbu za očuvanje Kosova i Metohije, kaže direktor Kancelarije za KiM Marko Đurić, i dodaje da Srbija po svaku cenu nastoji da sačuva mir i stabilnost u momentu kada svi pokušavaju da je isprovociraju i izazovu haos.\nOn je naglasio da je "uspravljanje Srbije najbolji odgovor na teror", i da je varvarskim divljanjem maskiranih terorista u ponedeljak u Kosovskoj Mitrovici Priština želela da izazove strah i paniku kod Srba i da ih natera na bekstvo sa KiM.\n- Oni su pokazali šta misle o dijalogu, pregovorima, kada su nekog ko je poslat da pregovara sa njima vodili kao životinju ulicama Prištine - rekao je Đurić.\nOn je naglasio da bez obzira na pretnje koje stižu iz Prištine Srbi na KiM neće odustrati od formiranja ZSO jer je to njihovo, ali i međunarodno pravo.\nĐurić, koga su prištinske vlasti uhapsile u ponedeljak u Kosovskoj Mitrovici gde je prisustvovao okruglom stolu o budućnosti Srba na KiM, za TV Pink ispričao je kroz kakvu je torturu prošao neposredno nakon hapšenja u Mitrovici pa sve do oslobađanja na administrativnom prelazu.\nOn je rekao da je njegovo zdravstveno stanje dobro, ali da je užasnut zbog svega što se desilo, zbog terora kome je srpski narod na KiM bio izložen.\n- Njihova namera je bila da zauzmu sever Kosova, da zastraše ono ljudi što je ostalo - rekao je Đurić.\nPodseća da je su on i Nikola Selaković došli u Kosovsku Mitrovicu da razgovaraju o budućnosti Srba i Albanaca, i da je njegova poseta tri puta najavljena na vreme. Govoreći o svemu šta se dešavalo rekao je:\n- Nisam pokazao strah, nisu mogli da vide suze, jer ih nije bilo. Sa te strane sam zadovoljan - kaže on.\nPonovio je da su se stvari promenile nakon telefonskog poziva iz Beograda koji je zaustavio divljanje.


Odbor za poljoprivredu o stanju u stočarstvu: Otkup i razmena za kukuruz da, prelevmani ne - AgroSmart\nPredloženu tačku dnevnog reda obrazložila je državna sekretarka u Ministarstvu poljoprivrede, šumarstva i vodoprivrede Jelena Blagojević. Ona je istakla da je u uslovima globalne pandemijske krize, koja je zahvatila i teritoriju Republike Srbije značajno pogoršan ekonomski i finansijski položaj poslovanja poljoprivrednih gazdinstava, a naročito u sektoru stočarstva.\nS tim u vezi, istakla je da su Vlada Republike Srbije i Ministarstvo poljoprivrede, šumarstva i vodoprivrede preduzeli mere za stabilizaciju tržišta kroz Uredbu o utvrđivanju programa finansijske podrške poljoprivrednim proizvođačima kroz otkup tržišnih viškova tovnih junadi u otežanim ekonomskim uslovima usled pandemije Kovid virusa.\nTakođe, doneta je Uredba o novčanoj pomoći poljoprivrednim gazdinstvima, odnosno jednokratna pomoć u apsolutnom novčanom iznosu po grlima stoke.\nNavela je da je Ministarstvo poljoprivrede, šumarstva i vodoprivrede održalo niz sastanaka sa predstavnicima udruženjima u cilju iznalaženja rešenja i poboljšanja njihovog poslovanja.\nPrema rečima državne sekretarke, kada je reč o uvođenju prelevmana, Ministarstvo poljoprivrede, šumarstva i vodoprivrede je komuniciralo predstavnicima resornih ministarstava, koji su se izjasnili negativno na uvođenje prelevmana.\nČlanovima Odbora obratio se i Nenad Katanić, pomoćnik ministra poljoprivrede, šumarstva i vodoprivrede istakavši značaj saradnje matičnog Odbora i Ministarstva koje on predstavlja. Naglasio je da je država uvek spremna da pomogne i da interveniše na tržištu, između ostalog i da otkupi izvesnu količinu tovljenika kao i da se preko Republičkih robnih rezervi, odobri zamena tovnih svinja za merkantilni kukuruz.


Sutra počinju prijave za AcademIAA 2020! - biznis24.rs\nOvogodišnja AcademIAA obuhvatiće period od 29. oktobra do 3. decembra, a polaznici će svakog četvrtka od 18.00 do 20.00 časova imati priliku da putem onlajn platforme čuju eminentne domaće i strane predavače, raspoređene u pet modula. Kvalitetan sadržaj je i ove godine zagarantovan.AcademIAA 2020, edukativni program u organizaciji udruženja IAA Srbija, ove godine biće realizovana po peti put, ali u izmenjenom, onlajn, formatu.\nNovina je i to što se AcademIAA ove godine „otvara“ široj publici – polaznici neće prolaziti kroz proces selekcije, biće dovoljno da se jednostavno prijave.\nPolaznici mogu da očekuju aktuelne teme, osvrt na trenutno stanje u industriji, kao i pokušaj da se predvidi vrlo neizvesna budućnosti.\nKada je reč o kotizacijama, organizator najavljuje vrlo pristupačne cene, kao i poseban popust za rane i grupne prijave. Prijave će početi sutra 30. septembra, a sve detaljnije informacije o samom programu biće uskoro dostupne na zvaničnom sajtu academiaa.rs.\n1800 · 2000 · 2020 · AcademIAA · časova · četvrtka · čuju · decembra · domaće · edukativni · eminentne · godine · imati · kvalitetan · modula · obuhvatiće · oktobra · onlajn · ovogodišnja · period · platforme · polaznici · predavaće · priliku · putem · raspoređene · sadržaj · strane · svakog · zagarantovanAcademIAA\nSombor dobija novu pijacu


Sportske.net - Vukoičić daje prednost Radničkom\nKošarkaši Crvene zvezde ubedljivo su stigli do polufinala Kupa Radivoja Koraća, trijumfom nad novosadskom Vojvodinom.\nPosle utakmice, na konferenciji za novinare, trener crveno-belih je pohvalio i svoj, ali i protivnički tim, dodajući da je Vojvodina verovatno najjači rival kog je Zvezda mogla da dobije u četvrtfinalu.\nKad je u pitanju duel sa Radničkim u polufinalu, Vukoičić je otvoreno nametnuo ulogu favorita domaćinu, ali i podsetio da je njegov tim došao sa maksimalnim ambicijama.\n''Radnički je kao domaćin prvi favorit, pogotovo što ima kvalitetan tim, bez obzira na odsustvo pojedinih igrača. Da igramo u Pioniru, rekao bih da smo mi favoriti, ovako je to Radnički'', izjavio je Vukoičić.\nOn je dodao i da ne može da predvidi tok duela sa Kragujevčanima.\n''Tačno je da se radi o ekipama koje igraju efikasnu košarku, koje imaju najviše i asistencija u ABA ligi, ali ne mogu da tvrdim da će i u polufinalu biti baš tako. Ishod zavisi od dosta faktora, a podsetiću i da imamo najmanje vremena za odmor od svih polufinalista'', zaključio je Vukoičić.


Za rekonstrukciju Bastiona potrebno gotovo milion maraka\nBANJA LUKA Obnavljanje tvrđave Kastel nastavlja se na proljeće\nS obzirom na to da Grad nije u mogućnosti u potpunosti finansirati ove radove naredne godine, izdvojit će dio sredstava kako bi počeli barem prvu fazu, kaže Bilčar\nOve godine na tvrđavi Kastel grad sanirane dvije ulazne kule\nObnavljanje banjalučke tvrđave Kastel bit će nastavljeno na proljeće popravkom Bastiona koji se nalazi između dvije nedavno obnovljene kule. U gradskom Odjeljenju za komunalne poslove kažu da je ovaj posao potrebno izdvojiti blizu milion maraka.\n- Zbog nedostatka sredstva iz evropskih fondova, za sada će se radovi bazirati na prvu fazu obnove Bastiona. Ove godine izdvojili smo 150.000 KM i sanirali dvije ulazne kule, ali je Bastion, koji se nalazi između njih, u lošem stanju - kazao je načelnik Odjeljenja za komunalne poslove Petar Bilčar.\nS obzirom na to da Grad nije u mogućnosti da u potpunosti finansirati ove radove naredne godine, dodao je Bilčar, izdvojiće dio sredstava kako bi počeli barem prvu fazu sanacije Bastiona.\n- Uprkos evidentnom nedostatku sredstava iz EU fondova koja su bila raspoloživa proteklih godina, gradske vlasti nastoje da nastave obnovu Kastela i to postepenom sanacijom pojedinih dijelova. Kastel je simbol Banje Luke - istakao je Bilčar.\nPrije nekoliko mjeseci obnovljena je ulazna kula koja je izgorjela u požaru 2013. godine. Ojačani su zidovi tamo gdje je to bilo potrebno, a postavljen je i novi krov koji je nedostajao, jer je izgorio u požaru koji je zahvatio ovaj dio Kastela.\n- U toku je adaptacija kule u kojoj se svojevremeno nalazio ugostiteljski objekat. Trenutno ojačavamo prateći bedem uz kulu, a u okviru tih radova biće sanirane i stepenice koje vode do bedema - rekao je Bilčar.\nBanja Luka Kastel Bastion\nSpektakl u "Boriku": Više od 6.000 Banjalučana pjevalo uz Halida Bešlića, a njegova poruka na kraju nasmijala je sve\n"Rynair" od marta uvodi liniju iz Banje Luke za Berlin


Shakthar Donetsk - AS Roma: Analiza utakmice | Sportske Kladionice\nHome Sportsko klađenje Tip dana Shakthar Donetsk – AS Roma: Analiza utakmice\nShakthar Donetsk – AS Roma: Analiza utakmice\nDanas, nema previše utakmica u ponudi, iako je četvrtak i iako se vrlo često sredinom nedelje može naći veliki broj utakmica, ove nedelje to nije slučaj. U okviru druge utakmice 1/16 Finala Lige Evrope u Ukrajini, na stadionu NSK Olimpijski, sastaju se Shakthar i Italijanski predstavnik AS Roma.\nDomaća ekipa se propisno obrukala što se rezultata tiče na prvom meču, pošto su torpedovani od strane Vučice rezultatom 0-3. Ove sezone narandžastima ne cvetaju ruže ni u domaćem prvenstvu, pošto su trenutno drugi sa četiri boda zaostatka za ljutim rivalima, ekipom Dynamo Kyiv. Trener je u nacionalnom prvenstvu odmarao sve svoje startere, pa se očekuje da prvotimci budu odmorni za ovaj meč. Takođe je bitno napomenuti da će se igrati pred publikom, što bi mogao biti veliki plus za domaću ekipu.\nNakon odličnog meča u midweeku, AS Roma je prilično razočarala u domaćem šampionatu, pošto su poraženi od prosečne ekipe Parme rezultatom 0-2. U taboru Vučice su svesni da ih danas očekuje pretežak zadatak i da će Ukrajinska ekipa učiniti sve u njihovoj moći da preokrene ovaj negativan rezultat. Romi neće biti nimalo lako pošto imaju mini krizu sa povredama, posebno defanzivnih igrača.\nTrener domaće ekipe ne može da računa na dva igrača, pošto su povređeni Maksym Malyshev i Taras Stepanenko. Sa druge strane trener Rome, Fonseca, ima mnogo većih problema, pošto ne može da računa na Henrikh Mkhitaryan, Chris Smalling, Juan Jesus, Jordan Veretout i Nicolo Zaniolo.\nOve dve ekipe su igrale 7 puta, rezultati su izjednačeni, pošto su domaćini pobedili na 4, a gosti na 3 susreta, ali ono što je posebno interesantno je činjenica da je od 7 poslednjih susreta čak 5 završeno sa tri ili više golova.\nGledajući kako ove dve ekipe igraju, trenutnu formu, kao i važnost ovog duela za obe ekipe, smatramo da je najbolje na ovoj utakmici odigrati Over 2.5 Goals (da obe ekipe postignu pogodak i da bude 3 ili više pogodaka), koja opklada se plaća solidnom 1.73 kvotom u sportskoj kladionici 22Bet.


Mnogi direktori, sa kojima razgovaramo, su svesni da rad njihovih prodajnih sektora nije dovoljno transparentan. Ljudi u prodaji znaju svoje ciljeve, tržišne strategije i rezultate iz prošlosti, ali im nije sasvim jasno šta se događa između, odnosno kako rade njihovi prodavci. Ovu oblast često nazivamo »crnom kutijom prodaje«, jer je u praksi veoma teško utvrditi ko šta radi, zašto i na koji način.\nU kojim tačkama procesa naši prodavci doživljavaju neuspehe? Kako treba da ih podržimo da bi bili uspešni? Koliki je uopšte njihov kapacitet i kako ga možemo povećati? Koje i koliko aktivnosti je potrebno za dostizanje naših ciljeva? Kako treba da odredimo potreban kvalitet prodajnih aktivnosti na merljiv način? Kako možemo efikasnije da koristimo odnosno razvijemo raspoložive prodajne i marketinške alate? Koje sisteme za rukovođenje prodajom moramo uvesti?\nUz sva ova pitanja direktori teško mogu da odluče kuda da ulažu resurse svojih ljudi, kako da kontrolišu i kako da upravljaju prodajnim timom da bi obezbedili uspeh na tržištu.\nOsnovni cilj, koji smo mi u Mercuri International postavili, je unapređenje tržišnih rezultata naših klijenata. U tu svrhu smo razvili metodologiju »Konsalting za uspeh u prodaji« - metod za unapređenje efikasnost prodajnog sektora i prenos tržišnih strategija u rezultate kompanije. »Konsalting za uspeh u prodaji« donosi željene rezultate tako što se najpre dizajniraju oprobani putevi za dolazak do uspeha, a zatim se određuju potrebni ključni indikatori (KPI) i vrši se nadzor aktivnosti i resursa. Ovo je metodologija koja ništa ne prepušta slučaju.\nNaš rad počinje pregledom vaše tržišne strategije i određenjem potrebnih ciljeva vašeg prodajnog tima. Nakon toga pažnju posvećujemo vašim prodajnim procesima, unutar kojih definišemo polja za unapređenje, koja su neposredno vezana za implementaciju tržišne strategije. Zajedno sa vama razvijamo postupke i alate, koji će vam pomoći u pronalaženju novih kupaca, prodaji dodatnih proizvoda ili rešenja postojećim kupcima, povećanju tržišnog udela ili uspešnom lansiranju novih proizvoda. Uz sve ovo se rade i neophodne izmene u strukturi prodajnog sektora, koje podržavaju efikasnost vaših prodajnih procesa.


Proteklog vikenda u prestižnom hotelu West in Palace u Milanu održana je prezentacija trebinjskih vinarija u organizaciji AIS Milano i AIS Lombardia u koordinaciji njihovog poznatog somelijera Adriane Licciardello. Na ideju da organizuje ovu degustaciju Adriana je došla ljetos nakon posjete hercegovačkom vinogorju i trebinjskim vinarima. Željela je da svoja pozitivna iskustva sa juga Hercegovine prenese Italijanskoj publici.\nNa ovom događaju prisustvovao je i predsjednik AIS Lombardie g-din Hosam Eldin koji je istakao hercegovački region, a posebno trebinjska vina kao nove zvijezde „vinskog mediterana“ o kojima će se i u budućnosti pričati.\nNa koncu ove divne vinske večeri generalni konzul Bosne i Hercegovine u Milanu g-din Dragan Mihaljević zahvalio se organizatorima prezentacije vina AIS Milan i AIS Lombardie i pozvao sve prisutne da posjete Bosnu i Hercegovinu i Trebinje, te da se na licu mjesta uvjere u kvalitet proizvodnje vina i ljepote naše zemlje.


Premijerka objavila dobre vesti: Država razmatra još jedan vid sektorske pomoći - Povezane vesti - Naslovi.net\nOna je predsedavala sastanku Radne grupe za rešavanje problema barova i noćnih klubova nastalih usled pandemije korona virusa, saopštila je Vlada. S obzirom na to da noćni klubovi i barovi nemaju jedinstvenu šifru delatnosti, na sastanku je… »\nBrnabić: Sektorska pomoć barovima i noćnim klubovima\nBEOGRAD – Država razmatra još jedan vid sektorske pomoći, u nastojanju da pomogne noćnim klubovima i barovima, koji u privredi spadaju među najpogođenije pandemijom, izjavila je danas predsednica Vlade Srbije Ana Brnabić. Ona je predsedavala… »\nDržava razmatra još jedan vid sektorske pomoći, u nastojanju da pomogne noćnim klubovima i barovima, koji u privredi spadaju među najpogođenije pandemijom, izjavila je danas predsednica Vlade Srbije Ana Brnabić. Ona je predsedavala sastanku Radne… »\nPremijerka Brnabić je istakla da je svesna ekonomskih posledica koje je pandemija koronavirusa već donela, kao i da su Vlada Republike Srbije i predsednik Aleksandar Vučić posvećeni traženju najboljeg, ali ujedno i najpravednijeg rešenja ovog… »\nBeograd -- Država razmatra još jedan vid sektorske pomoći, u nastojanju da pomogne noćnim klubovima i barovima, rekla je premijerka Ana Brnabić. Ona je ocenila da klubovi i barovi spadaju među najpogođenije pandemijom. Premijerka je predsedavala… »\nVlada Srbije je saopštila da je premijerka Ana Brnabić predsedavala sastanku Radne grupe za rešavanje problema barova i noćnih klubova, nastalih usled pandemije koronavirusa. Kako se navodi, sastanku je prisustvovala i direktorka Poreske uprave… »\nB92 pre 48 minutajoš 29 povezanih\nBBC News pre 59 minutajoš 26 povezanih\nDanas pre 41 minutajoš 11 povezanih


Sistem za prijavu boravka stranaca "e-stranac" pokazao se kao pun pogodak - Akta.ba\nSistem za prijavu boravka stranaca "e-stranac" pokazao se kao pun pogodak\n07.09.2018. 10:23 / Izvor: Fena\nRezultati primjene online sistema za prijavu boravka stranaca "e-stranac", u manje od tri mjeseca otkako je uspostavljen, više su nego pozitivni, ističu iz Službe za poslove sa strancima Bosne i Hercegovine.\nPrema podacima ove institucije, od sredine juna do danas više od 200 pravnih i fizičkih osoba u BiH, koje pružaju usluge smještaja strancima, preuzelo je korisničke podatke sa ciljem registracije u sistemu i prijavu boravka stranaca vrše putem web stranice www.estranac.ba, a broj korisnika, kao i prijavljenih stranaca, svakim danom je sve veći.\nIz Službe za poslove sa strancima napominju da korištenje ovog sistema osigurava značajnu uštedu sredstava, ali i vremena za obveznike prijave, a ujedno utiče i na povećanje ukupnog stepena sigurnosti u BiH.\nSvi hotelijeri, vlasnici hostela, apartmana ili drugih objekata koji pružaju usluge smještaja strancima u BiH, mogu se prijaviti Službi za poslove sa strancima, kako bi počeli koristiti ovaj sistem. Potrebno je samo da se jave u terenske centre Službe, gdje će dobiti svoje korisničke podatke za upotrebu sistema „e stranac“ i na taj način prijavu boravka stranaca obavljati iz svojih objekata, praktično u realnom vremenu.\nJedan od korisnika sistema je i Hotel "Grand"iz Sarajeva. Direktorica Enida Zejnilović naglašava da su veoma zadovoljni sa aplikacijom "e-stranac" koja im u značajnoj mjeri olakšava ispunjavanje zakonske obaveze prijave stranaca.\n"Dosada je prijavljivanje stranaca koji borave u našem hotelu funkcionisalo na posredan način, u smislu da smo manuelno popunjavali potrebne obrasce i onda ih dostavljali Službi za poslove sa strancima. Sada to radimo putem online aplikacije i zaista nam je ispunjavanje ove zakonske obaveze u velikoj mjeri olakšano. Ovakav sistem predstavlja značajan iskorak i pozivam sve ostale koji su dužni izvršiti prijavu boravka stranaca da i sami počnu koristiti "e-stranac", rekla je Zejnilović.\nOna posebno naglašava činjenicu kako ovaj sistem omogućava korištenje i takozvanih čitača pasoša, što znači da se samo skeniranjem putnih isprava može izvršiti popuna svih podataka u sistem, što ubrzava i olakšava prijavu boravka. Na ovaj način značajno se ubrzava postupak registracije stranaca, što je naročito bitno u većim smještajnim objektima gdje dolazi veliki broj stranih gostiju, poput hotela "Grand".\nSistem za online prijavu boravka stranaca razvijen je u sklopu projekta „Podrška efikasnom upravljanju migracijama i granicom u BiH”, koji je finansiran sredstvima Vlade Švicarske Konfederacije, a realiziran u saradnji Ministarstva sigurnosti BiH, Službe za poslove za strancima, te Centra za istraživanje politike suprotstavljanja kriminalitetu (CPRC) iz Sarajeva.\nSistem "e-stranac" u velikoj mjeri je unaprijedio kapacitete Službe za poslove sa strancima BiH, koja je stvarno nadležni organ za provođenje Zakona o strancima BiH, u domenu kontrole prijave boravka stranaca. Ovaj sistem značajno je povećao i sigurnosni aspekt prijave boravka stranaca u BiH, te u budućnosti može poslužiti za daljnji razvoj turističkog sektora i rast naplate javnih prihoda.\nsistem za prijavu boravka stranaca\nUdruženje Centar za istraživanje politike suprotstavljanja kriminalitetu Sarajevo\nBulevar Meše Selimovića Br.97 71000 Sarajevo\nMinistarstvo sigurnosti BiH - Služba za poslove sa strancima Sarajevo\nPijačna br.6 71210 Ilidža


Novine u postupku zaštite prava ponuđača u postupcima javnih nabavki - TSG\nNovi Zakon o javnim nabavkama („Službeni glasnik RS”, broj 91/19), čija puna primena počinje 01.07.2020. godine nudi niz novina u pogledu sprovođenja postupaka javnih nabavki, a neke od značajnijih odnose se i na postupak zaštite prava ponuđača.\nSam postupak zaštite prava definiše se kao postupak pravne zaštite povodom postupka javne nabavke, postupka za dodelu ugovora u skladu sa zakonom kojim se uređuju javno-privatna partnerstva i koncesije, kao i u drugim slučajevima.\nZa razliku od prethodnog zakona, Zakon o javnim nabavkama iz 2019. godine (dalje: novi Zakon o javnim nabavkama) šire definiše pojam aktivne legitimacije u tom smislu da aktivnu legitimaciju u postupku imaju lica koja imaju interes za dodelu određenog ugovora ne samo u konkretnom postupku javne nabavke (što predviđa prethodni Zakon o javnim nabavkama iz 2012. godine), već i u novom postupku. Sledstveno tome, pojam aktivne legitimacije se više ne vezuje za konkretan postupak javne nabavke, već za ugovor o javnoj nabavci. Dakle, podnosilac zahteva može biti privredni subjekt, odnosno ponuđač koji:\nima ili je imao interes za dodelu određenog ugovora, odnosno okvirnog sporazuma;\nukazuje da je usled postupanja naručioca, koje je protivno odredbama zakona, oštećen ili da bi šteta mogla nastati usled dodele ugovora ili okvirnog sporazuma, protivno odredbama zakona.\n« Newsletter 124 - Obaveze poslodavaca prema Zakonu o rodnoj ravnopravnosti Newsletter 122 - 01. jula počela primena novog Zakona o javnim nabavkama »


Potpisan Memorandum o razumijevanju i saradnji za digitalnu Crnu Goru - CdM\nKako navode iz ove Telekoma, u skladu sa Strategijom razvoja informacionog društva Crne Gore do 2020. godine i Evropske digitalne agende, Vlada Crne Gore je potpisivanjem ovog dokumenta prepoznala značaj koji telekomunikacioni i ICT sektor ima u razvoju digitalnog društva. Memorandumom se, kako ističu, potvrđuje spremnost Vlade Crne Gore da pruži institucionalnu i sistemsku podršku modernizaciji postojećih i uvođenju novih tehnologija i usluga.\nTime bi se, kako se dodaje, obezbijedile jednake mogućnosti i poboljšao kvalitet života u svim regijama Crne Gore. Pored toga, kako se u Memorandumu navodi, cilj je i povećanje produktivnosti i konkurentnosti crnogorske ekonomije, kao i povećanje efikasnosti u poslovanju i obavljanju javnih funkcija.\n“Cijeneći doprinos Crnogorskog Telekoma procesu digitalizacije i razvoju informacionog društva, Vlada je potpisivanjem ovog Memoranduma potvrdila svoju odlučnost da kontinuirano radi na unaprjeđenju poslovnog ambijenta u sektoru elektronskih komunikacija, povećanju broja javnih e-usluga i promovisanju informaciono-komunikacionih tehnologija u svim privrednim i društvenim aktivnostima građana Crne Gore. Ubijeđeni smo da dijalog i uzajamno povjerenje Vlade i operatora u Crnoj Gori daju snažan podsticaj novim investicijama u najsavremenije mreže i usluge, što smatramo preduslovom za socijalni i ekonomski razvoj našeg društva“, kazala je ministarka ekonomije Dragica Sekulić.\nTelekom je, kako navode, definisao strategiju za podršku razvoja informacionog društva i korišćenja naprednih ICT tehnologija, koje će prema njihovim riječima, omogućiti značajan privredni razvoj i doprinijeti postizanju definisanih Vladinih ciljeva sa fokusom na širokopojasni pristup internetu velikih brzina, e-upravu i e-usluge za sve građane i privredne subjekte u Crnoj Gori.\n“Digitalizacija označava lagani kraj analogne ere i početak modernog poslovanja i organizovanja. Upotreba informacionih tehnologija i poboljšanje digitalne pismenosti učiniće život jednostavnijim i kvalitetnijim, samim tim što savremene tehnologije omogućavaju da stvari obavljamo brže, bolje i efikasnije, i da štedimo na vremenu i novcu”, rekao je on.\nZa digitalizaciju je, kako dodaje, karakteristično da prevazilazi stari način razmišljanja i stvara nove vrijednosti pojedincima i zajednici.\n“Skraćuju se i pojednostavljuju mnoge procedure, automatizuju se poslovni procesi, poboljšava se organizaciona struktura, i to u gotovo svim oblastima, što sve pozitivno utiče na kvalitet života. Digitalne tehnologije su na mnogo načina prisutne u našoj svakodnevici, a internet se vremenom pretvorio od globalne mreže u ”infrastrukturu svih drugih infrastruktura”, naglasio je Ljušev.\nTagovidigitalizacija Ministarstvo ekonomije Telekom


Finski šef diplomatije u Sarajevu: BiH je visoko na listi prioriteta dok predsjedavamo EU - Klix.ba\nSusret s Crnadkom Finski šef diplomatije u Sarajevu: BiH je visoko na listi prioriteta dok predsjedavamo EU\nSusret s Crnadkom\n30.9.2019. u 11:49\nIgor Crnadak Pekka Haavist\nMinistar vanjskih poslova Republike Finske Pekka Haavist koji boravi u zvaničnoj posjeti BiH sastao se danas u Sarajevu s ministrom vanjskih poslova BiH Igorom Crnadkom.\nGlavne teme dva ministra odnosile su se na bilateralne odnose Finske i BiH, na pitanje integracije BIH u EU i političke situacije u BiH i regionu.\n"Politički odnosi sa Finskom su na veoma visokom nivou, ali moramo reći kada je riječ o ekonomiji prilično su nerazvijeni. Mi smo na svega 15 miliona eura razmjene godišnje, praktično bez investicija. Potrebno je približiti dvije poslovne zajednice i raditi na toj regulativi koja će dati formalni okvir da bi išlo brže. Govorili smo o unapređenju turizma, drvne induustrije, šumarstva, obnovljive energije", kazao je Crnadak.\nKaže da je BiH dobila veoma visoko mjesto na listi prioriteta kada je riječ o njihovom predsjedvanju EU.\n"Finska snažno podržava napredak regiona ka EU. Najvažnije nam je da se EU postavi čvrsto prema našim institucijama prema pitanjima borbe protiv korupcije, vladavine prava posljednjih izbora", kazao je Crnadak.\nHaavist je rekao da bi Finska voljela vidjeti nastavak procesa proširenja.\n"Podržavamo ga. Saradnja sa BiH može biti dublja. EU snažno podržava reginalnu saradnju na području cijelog zapadnog Balkana, rješenje odnosa na relaciji Beograd-Priština. Izražavamo spremnost za unapređenje saradnje sa BiH, okoliša, obrazovanja, vladavine prava", rekao je Haavist.


ZA BUDUĆNOST Zvezda potpisala ugovor na četiri godine sa mladim reprezentativcem /VIDEO/\nKK Crvena zvezda mts nastavlja praksu potpisivanja višegodišnjih ugovora sa igračima iz omladinske škole. Nakon Alekse Radanova, Boriše Simanića, Aleksandra Aranitovića, i Stefan Đorđević je potpisao višegodišnji profesionalni ugovor.\nMladi reprezentativac Srbije potpisao je u sredu četvorogodišnji ugovor sa crveno-belima.\nTalentovani krilni centar, rođen 1998. godine, visok je 206 centimetara, a igra na pozicijama "četvorke" i "petice".\nĐorđević je tokom proleća uz Simanića, Radanova i Uskokovića bio među najzapaženijima u juniorskom timu Zvezde na turniru Evrolige u Berlinu, a potpisivanjem višegodišnjeg ugovora sa mladim Leskovčaninom nastavljena je praksa da se mladim i talentovanim igračima nudi saradnja na duže staze.


Šta je uloga posebnog izaslanika EU za sever Kosova?\nAmbasador Michael Giffoni, Foto: stefanogiantin.net\nNajava imenovanja posebnog izaslanika Evropske unije za sever Kosova otvorila je dileme da li to znači jačanje evropskog prisustva u tom delu Kosova ili smanjenje uticaja Međunarodne civilne kancelarije. Hoće li to pomoći integraciji podeljene Mitrovice ili sačuvati još izvesno vreme status kvo u delu koji ne kontrolišu institucije Kosova.\nŠef Međunarodne civilne kancelarije (MCK) na Kosovu Piter Fejt je prošle nedelje potvrdio da će italijanski ambasador u Prištini Majkl Đifoni biti posebni izaslanik EU za sever Kosova. On je kazao da će to pomoći jačanju prisustva EU u tom, za sada, najneuralgičnijem delu Kosova.\nPolitički analitčar iz Prištine Ilir Deda ocenjuje da će ovo imenovanje još više izbledeti ulogu MCK, kao jedine međunarodne institucije na Kosovu koja priznaje nezavisnost zemlje.\n„Ovom odlukom je oslabljena MCK kao jedini legiitmni predstavnik koja podržava nezavisnost Kosova. Imenovanjem italijanskog ambasadora ostaju nejasnoće u ovlašćenjima Specijalnog predstavnika EU na Kosovu. Postavlja se pitanje da li će to značiti olakšavanje komunikacija između Eulex-a i paralelnih struktura, dali će to biti integracija ili meka podela“, kaže Deda.\nSa ovakvim stavom se ne slaže sadašnji predsednik Opštine Mitrovica, bivši premijer Kosova, Bajram Rexhepi. On ocenjuje da lokalni Srbi neće pružati takav otpor prema izaslaniku EU, kao što je to bio slučaj sa drugim međunarodnim strukturama.\n„Specijalni predstavnik EU, čiji deo pretenduje da bude i Srbija, ima veću specijalnu težinu. Tako da ja mislim da će to stvoriti povoljniju situaciju za integraciju Srba u demokratske procese i institucije“, kaže Rexhepi.\nIstovremeno, iz kancelarije predstavnika EU još nisu precizno pojasnili odgovornosti i ovlašćenja Đifonija, kao što nije saopšteno kada će on zvanično biti imenovan i od koga.\nUtvrđivanje puta ka izdvajanju severa?\nI dok su predstavnici vlasti u Prištini pozdravili ovaj planirani korak EU, dotle Ilir Deda misli da Vlada Kosova a ne EU ona koja određuje svoje prirotete, integraciju podeljenog grada.\n„Nikada neće biti rezultata od prisustva međunarodnih struktura na severu do trenutka kada Vlada Kosova bude sever Kosova utvrdila svojim prioritetom“, kaže Deda.\nU cilju integracije lokalnih Srba u kosovsko društvo MCK je u Mitrovici, kao i druge međunarodne institucije prisutne na Kosovu, otvorila kancelariju. Međutim uprkos prisustva predstavnika UNMIK- a, EULEX-a i MCK na severu i dalje nastavljaju da funkcionišu paralelne strukture koje podržava i finansira država Srbija.\nDeda izražava bojazan da imenovanje specijalnog izaslanika za sever Kosova otvara put utvrđivanju severa kao posebnog eniteta u okviru Kosova, što bi prema njemu značilo otvaranje pregovora o tom delu zemlje.\n„Razgovori o severu Kosova će započeti nekoliko meseci nakon proglašavanja odluke Međunarodnog suda pravde. To je agenda Srbije. Tu opciju podržava i deo međunarodne zajednice i kao uvek Kosovo ostaje poslednje u stvaranju politika za svoju državu“, kaže Deda.\nMeđutim, Bajram Rexhepi odbacuje ovu mogućnost.\n„Veoma je jasno, na indirektan način je to rečeno da će Srbija prihvatiti granicu nezavisno od toga dali priznaje nezavisnost Kosova. Takvih je signala mnogo i vrlo su jasni. Mislim da je glavni cilj da se olakša angažovanje Eulex-a, MCK i integracija srpske zajednice“, kaže Rexhepi.\nPiter Fejt je pre nekoliko dana rekao da će imenovanje Đifonija njemu olakšati „mnogobrojne poslove koje ima na Kosovu“.


RTS :: Boston "preslišao" šampione, Harden i Vestbruk po starom\nKošarka Boston "preslišao" šampione, Harden i Vestbruk po starom\nsreda, 06. mar 2019, 07:08 -> 12:42\nBoston "preslišao" šampione, Harden i Vestbruk po starom\nKošarkaši Boston Seltiksa savladali su u gostima šampione NBA lige, ekipu Golden stejta, sa ubedljivih 128:95.\nNBA svet sa razlogom svrstava Boston u glavne konkurente Golden stejtu u borbi za titulu, uprkos slabijim partijama Seltiksa ove sezone. Ipak, u "Orakl areni" Boston je odigrao možda i najbolju utakmicu ove sezone, pošto su porazili šampione sa čak 33 poena razlike.\n"Kelti" su odlično otvorili meč serijom 11-0, u nastavku su parirali favorizovanom protivniku u svakom segmentu igre i nakon prve četvrtine imali osam poena prednosti.\nKljučni deo utakmice odigrao se u drugoj četvrtini, u kojoj je Boston postigao čak 41 poen, dok su Voriorsi sa druge strane ubacili 24.\nOd tog trenutka Boston je uspešno održavao i čak povećavao prednost, pa su meč priveli kraju bez mnogo muka.\nNajefikasniji u pobedničkom timu bili su Hejvord sa 30 i Irving sa 19 poena, dok je Braun dodao 18, a Tejtum 17 poena.\nKod "ratnika" 23 poena postigao je Kari, a Durent 18. Samo je još Kazins bio dvocifren i to sa deset poena.\nKarl Entoni Tauns postigao je 41 poen u utakmici u kojoj je Minesota pobedila Oklahomu. Vestbruk je na drugoj strani postigao 38, a Džordž dodao 25 poena.\nMajk Konli postigao je 40 poena u pobedi Memfisa nad Torontom, dok je Džejms Harden ubacio 35 poena Torontu.\nIstočna konferencija: Milvoki 48-16, Toronto 46-19, Indijana 42-23, Filadelfija 41-23, Boston 39-26, Detroit 31-31, Bruklin 33-33, Orlando 30-35, Šarlot 29-34, Majami 29-34, Vašington 26-37, Atlanta 22-43, Čikago 18-47, Klivlend 16-48, Njujork 13-51.\nZapadna konferencija: Golden stejt 44-20, Denver 42-21, Oklahoma 39-25, Portland 39-25, Hjuston 39-25, Juta 36-27, Klipers 37-29, San Antonio 36-29, Sakramento 32-31, Lejkers 30-34, Minesota 30-34, Nju Orleans 30-36, Dalas 27-36, Memfis 26-40, Finiks 14-51.


Senatori će uskoro glasati o američkom ekonomskom stimulansu\nZakonodavci u američkom Senatu, koji kontrolišu demokrate, debatuju o paketu ekonomskih stimulativnih mera, a glasanje o tome moglo bi da bude sprovedeno već danas.\nManjinski republikanci su kritikovali troškove u masivnom zakonskom predlogu i istakli da te mere ne sadrže dovoljno poreskih olakšica. Republikanski senator Džon Mekejn je rekao u današnjoj debati da u paketu postoje programi koji nemaju nikakve ili pak neznatne veze sa osnivanjem radnih mesta i pomoći Amerikancima zapalim u finansijske nevolje.\nDrugi po rangu demokrata u Senatu, Ričard Durbin, branio je te troškove i rekao da je predsednik Obama nasledio ekonomsku krizu, delimično zbog, kako se izrazio, propale politike prethodne administracije predsednika Džordža Buša.\nU današnjem Vašington postu predsednik Obama je objavio autorski tekst u kome brani taj paket kao strategiju za dugoročni rast i otvaranje novih mogućnosti u Americi, u oblastima kao što su korišćenje obnovljive energije, zdravstvena zaštita i obrazovanje. On upozorava da bi ekonomija u Americi mogla da pretrpi nepopravljivu štetu, ako se akcija ne preduzme uskoro.\nSenatori su juče usvojili amandman o poreskoj olakšici u visini od 15 hiljada dolara za kupce nekretnina. Ta odredba, čiji je sponzor republikanski senator Džoni Ajsakson, uvećaće plan od 900 milijardi dolara za dodatnih 19 milijardi.


Ana Brnabić o milionima Malog: Nije bitno šta je neko imao pre ulaska u politiku, nego posle... | Borba Info\nHome/Aktuelno/Ana Brnabić o milionima Malog: Nije bitno šta je neko imao pre ulaska u politiku, nego posle…\nAna Brnabić o milionima Malog: Nije bitno šta je neko imao pre ulaska u politiku, nego posle…\n08/10/2021\tAktuelno Leave a comment\n„Da je imao 74 stana, a da ih kada završi svoju političku karijeru ima 76, ako ih ima, to je ozbiljan problem, jer ne znam gde ih je zaradio.”\nPremijerka Srbije Ana Brnabić, na pitanje da li ima problem što, kako se navodi u “Pandorinim papirima”, u Vladi postoje ljudi koji su skrivali imovinu od građana Srbije, kaže da nije videla da je to istina i da postoje nezavisne institucije koje to treba da istraže.\nBrnabić je rekla da u Srbiji postoje vladavina prava i nezavisno sudstvo koji će se time baviti.\nDodaje da su podaci o 24 stana Siniše Malog „reciklirane informacije iz nekih drugih papira“.\nKaže i da za nju nije suština koliko je neko imao pre ulaska u vladu i politiku.\n„Naravno to mora da bude u skladu sa zakonom ali suština je da li ima više nakon svoje političke karijere, to je najvažnije za građane, da li je korstio svoj uticaj da postane bogatiji.\nKoliko se sećam, Siniša Mali 2012. nije bio u politici.\nDa li je moguće da smatrate da je zanimljivije šta je neko imao pre bavljenja politikom u odnosu na to šta ima nakon, a ne pridajete važnost tome da je neko ušao u politiku bez ičega a izašao kao multi milioner.\nTo je pljačka građana.\nOno što je Đilas uradio, izašao iz politike sa 619 miliona evra koje je prijavio i sa tim što njegov brat ima 29 stanova to je katastrofa i to nije moglo da izađe kao rezultat bilo čega osim bavljenja politikom, to su narodne pare.\nMogli biste da istražite to“, rekla je Brnabić.\nPremijerka je ponovila da nije istina da Mali ima 24 stana i da su nadležni organi to istražili.\n„Da je imao 74 stana, a da ih kada završi svoju političku karijeru ima 76, ako ih ima, to je ozbiljan problem, jer ne znam gde ih je zaradio.\nImamo klasičnu zamenu teza, možemo o tome da pričamo svaki dan“, kaže Brnabić.\nIzjavu premijerke Ane Brnabić, možete pogledati u okviru emisije N1 Studio Live.\nTagAna Brnabić korupcija legalizacija Siniša Mali\nPrevious Počelo sprovođenje dogovora sa Albancima, o kažnjavanju Srba, na Kosovu i Metohiji…\nNext Vučić na slatkim mukama – Borisov garantovao Srbiji, najbolju cenu gasa u Evropi!


-Već duže vreme smo viđali i pratili tragove mrkog medveda, a sada imamo i snimak kraj jednog hranilišta na koje redovno dolazi. Po svemu sudeći, reč je o ženki koja ulazi u period takozvanog krtoženja, što znači da će imati potomstvo. Ova vrsta obično ima od jednog do nekoliko mladunaca-kaže Petrović.\nPrema njegovim rečima, mrki medved je najstrože zaštićena vrsta, što znači da će u narednom periodu kontrole čuvara biti daleko intenzivnije i detaljnije na čitavom ovom području. Osim toga, sledi i edukacija stanovništva sa ovog dela planine, kako bi se medvedici obezbedilo nesmetan boravak, tačnije kako ne bi bila uzmeniravana. Naročito, ako usled blage zime prekine stadijum mirovanja i krene u potragu za hranom.\nInače, mrki medved se hrani biljkama, ali ukoliko nastupi glad i oskudica može da potraži i neku strvinu, neku sitniju životinju ili jelensku divljač. Kreće se u prostoru od oko 250 kvadratnih kilometara i najkrupnija je zver na području Srbije i na Balkanu.


Tahiri: Rizik da se ceo sever Kosova pretvori u protektorat - Kosovo Online\nBivši glavni pregovarač Kosova u dijalogu sa Srbijom Edita Tahiri rekla je da postoji rizik da se sever Kosova pretvori u protektorat po, kako kaže, scenariju Srbije, prenosi Kljan Kosova.\nTahiri je u vreme dok je juče trajala akcija Kosovske policije izjavila da je situacija na severu napeta, ali da je intervencija policije zakonita, kao i da kosovska vlada mora da bude oprezna, da kontroliše i “zategne” situaciju i da ne dozvoli da stvari dođu do toga da se odlazi u Brisel, kao što je to bilo u vezi primene sporazuma o registarskim tablicama.\n“Postoji opasnost da se ceo sever pretvori u protektorat, što je đavolski scenario Srbije. Skrenula sam pažnju na ovaj scenario kada se vlada u briselskom dijalogu složila da Kfor bude raspoređen u zoni dva granična prelaza na severu”, rekla je Tahiri.\nKosovo sever Kosova Edita Tahiri Kfor Kosovska policija tablice Brisel\nНе, не протекторат него део Србије 😜\nBivša šefica kosovskog pregovaračkog tima u dijalogu sa Srbijom Edita Tahiri smatra da je osuda ruskih državnika, povodom izjave albanskog premijera Edija Rame o ujedinjenju Albanije i Kosova, licemerna.\nTahiri o tablicama "KM, PZ, PR": Vučić je pobedio, Briselski sporazum krši suverenitet Kosova